**(N Á V R H)**

**Zmluva o dielo**

uzavretá podľa § 536 a nasl. zákona č. 513/1991 Z. z. Obchodného zákonníka

v znení neskorších predpisov (ďalej len „Obchodný zákonník“)

**1. Objednávateľ: Úrad priemyselného vlastníctva SR**

sídlo: Švermova 43, 974 04 Banská Bystrica 4

Štatutárny zástupca: Mgr. Matúš Medvec, MBA, predseda

Bankové spojenie: Štátna pokladnica

IBAN: SK9381800000007000060734

IČO: 30810787

Osoba oprávnená jednať v zmluvných

veciach: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoby oprávnené jednať v realizačných

veciach: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ďalej len „**Objednávateľ**“)

a

**2.Zhotoviteľ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Sídlo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

zástupca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankové spojenie: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IČO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DIČ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DPH IČ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zapísaný v: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoba oprávnená jednať v zmluvných

veciach: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoby oprávnené jednať v realizačných

veciach: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ďalej len **„Zhotoviteľ**“)

(Objednávateľ a Zhotoviteľ spolu ďalej ako „**Zmluvné strany**“ alebo jednotlivo aj ako „**Zmluvná strana**“)

**Preambula**

Táto zmluva sa uzatvára ako výsledok verejného obstarávania realizovaného postupom podlimitnej zákazky podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“), vyhláseného Výzvou na predkladanie ponúk zverejnenou vo Vestníku verejného obstarávania č. ...................../2021, dňa ..................2021, pod zn. oznámenia .................-WYP, na predmet zákazky pre projekt - stavbu s názvom: „Odstránenie havarijného stavu strechy budovy ÚPV SR – komplexná výmena strešnej krytiny a súvisiace stavebné úpravy“ (ďalej iba „Dielo“).

**Článok 1**

**Predmet Zmluvy**

1. Predmetom tejto Zmluvy je záväzok Zhotoviteľa v rozsahu a za podmienok stanovených touto Zmluvou vo vlastnom mene a na vlastnú zodpovednosť riadne a včas zhotoviť a Objednávateľovi odovzdať úplné a funkčné Dielo špecifikované v zmysle čl. 2. tejto Zmluvy a záväzok Objednávateľa takéto úplné a funkčné Dielo prevziať a poskytnúť Zhotoviteľovi nevyhnutnú súčinnosť v súlade so zmluvou a záväzok uhradiť Zhotoviteľovi cenu Diela v zmysle tejto Zmluvy.
2. Zhotoviteľ je povinný pri plnení predmetu Zmluvy dodržiavať všetky platné a účinné všeobecne záväzné právne predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie Diela, a to najmä, nie však výlučne, predpisy a normy v platnom znení explicitne vymenované v Zmluve a jej Prílohách tak, aby bol splnený účel Zmluvy.
3. Objednávateľ potvrdzuje, že mu Zhotoviteľ predložil ku dňu podpisu Zmluvy:
   1. **Výkaz výmer (neoddeliteľná príloha č. 2 Zmluvy o Dielo)**
   2. **Záväzný časový a vecný Harmonogram prác** schválený Objednávateľom **(neoddeliteľná príloha č. 3 Zmluvy o Dielo)**
   3. **Zoznam všetkých subdodávateľov (príloha č. 6 Zmluvy o Dielo)** s uvedením identifikačných údajov subdodávateľa, osôb oprávnených konať za subdodávateľa, s preukázaním oprávnenia subdodávateľa na príslušné plnenie Zmluvy, v rozsahu predmetu subdodávky
   4. **Doklady preukazujúce splnenie podmienok odbornej spôsobilosti stavbyvedúceho** v zmysle podmienky účasti podľa § 34 ods. 1 písm. g) ZVO ako ju verejný obstarávateľ (Objednávateľ) zadefinoval vo verejnom obstarávaní (v prípade, ak sa jedná o inú oprávnenú osobu ako tú, ktorou uchádzač preukazoval splnenie podmienky účasti podľa § 34 ods. 1 písm. g) ZVO v rámci predloženia ponuky) príloha č. 7 Zmluvy
   5. **Potvrdenie o uzavretí poistných zmlúv** platných po celú dobu platnosti a účinnosti Zmluvy, neoddeliteľná príloha č. 4 Zmluvy
   6. **Záručná listina - doklad preukazujúci poskytnutie Bankovej záruky/Poistenia záruky/Doklad o zložení zmluvnej zábezpeky na účet objednávateľa**, v prospech objednávateľa alebo doklad preukazujúci zloženie realizačnej zábezpeky na účet objednávateľa podľa podmienok uvedených v tejto Zmluve (neoddeliteľná Príloha č. 5 Zmluvy o dielo).
4. Zhotoviteľ berie na vedomie, že pri realizácii Diela prostredníctvom subdodávateľov (ďalej aj iba „subdodávka“) zodpovedá zhotoviteľ tak, ako keby Dielo, resp. jeho časť realizoval sám. Zhotoviteľ je povinný vopred oznámiť objednávateľovi akékoľvek zmeny týkajúce sa subdodávok.
5. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, v cenovej ponuke vzal do úvahy rozsah materiálov, prác, služieb potrebných na dokončenie Diela ako celku a nákladov na takéto materiály, práce a služby (najmä transport, energie, náklady na zariadenia a stroje, cestovné náklady, náklady na odstránenie odpadov, náklady na pracovníkov, odborne spôsobilé osoby, profesijne špecializované osoby, náklady na bankovú záruku/poistenie záruky/zmluvnú zábezpeku, náklady na všetky bezpečnostné opatrenia do doby prevzatia dokončeného Diela objednávateľom, ako aj všetky ostatné náklady súvisiace s realizáciou Diela) a tieto zahrnul do ceny Diela.
6. Zhotoviteľ vyhlasuje a potvrdzuje, že sa v plnom rozsahu oboznámil s rozsahom, s povahou Diela, charakterom prác a s účelom, ktorý má Dielo po jeho riadnom vykonaní plniť, že sú mu známe technické, kvalitatívne a všetky iné podmienky potrebné k riadnemu vykonaniu Diela a disponuje takými kapacitami a odbornými znalosťami, ktoré sú potrebné na kvalitné a riadne vykonanie Diela.
7. Zhotoviteľ vyhlasuje, že súhlasí s podmienkami verejného obstarávania určenými objednávateľom. Zhotoviteľ nie je oprávnený požadovať od objednávateľa úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Zhotoviteľ prehlasuje a potvrdzuje, že všetky zmeny, nedostatky alebo odchýlky v zadaní a podkladoch objednávateľa poskytnutých zhotoviteľovi zhotoviteľ namietal alebo oznámil objednávateľovi pred podaním svojej ponuky vo verejnom obstarávaní.
8. Zhotoviteľ vyhlasuje a potvrdzuje, že sa v plnom rozsahu oboznámil s miestom vykonávania Diela (povahou a stavom staveniska, jeho príjazdovými, dopravnými a skladovacími možnosťami).
9. Zhotoviteľ berie na vedomie, že predmetom plnenia, ku ktorému sa zhotoviteľ zaväzuje, sú alebo môžu byť aj požadované skúšky, plnenie však vždy musí spĺňať požadované certifikáty a/alebo osvedčenia od zabudovaných materiálov dodávaných zhotoviteľom, hotových konštrukcií a celého Diela  podľa tejto zmluvy a platných noriem STN, ktoré je zhotoviteľ povinný dodať spolu s Dielom, inak platí, že Dielo nie je vykonané riadne.

**Článok 2**

**Členenie a rozsah Diela**

1. Predmetom Diela je záväzok Zhotoviteľa uskutočniť pre Objednávateľa stavebné práce - Odstránenie havarijného stavu strechy budovy ÚPV SR – komplexná výmena strešnej krytiny a súvisiace stavebné úpravy podľa spracovaného Realizačného projektu stavby vzťahujúcej sa k Dielu bližšie špecifikovanej touto Zmluvou na objekte – prevádzkovej budove Objednávateľa umiestnenej na parcele č. C-KN 1339. k. ú. Radvaň, v správe Objednávateľa ako stavebníka (ďalej len „Budova“). Stavenisko bude umiestnené tiež na priľahlom pozemku parc. č. C-KN 1338/2, k. ú. Radvaň taktiež v správe Objednávateľa ako stavebníka.
2. Zhotoviteľ je oprávnený použiť  Stavebno-technickú dokumentáciu k Dielu výhradne pre účely plnenia tejto Zmluvy. Stavebno-technickou dokumentáciou k Dielu sa rozumie najmä/ale nie výlučne:
3. Projektová dokumentácia – projekt stavby pre realizáciu vypracovaný:

**Ing. arch. J. Janek – Trija, projekčný ateliér, Zvolenská cesta 25, 974 05 Banská Bystrica**, vrátane výkazu výmer (ďalej ako „**Projektová dokumentácia**“), ktorá tvorí neoddeliteľnú Prílohu č. 1 tejto Zmluvy,

Cenová ponuka spracovaná podľa Výkazu výmer z realizačnej projektovej dokumentácie a predloženej zhotoviteľom v procese verejného obstarávania (ďalej ako „**Cenová ponuka**“), ktorá tvorí neoddeliteľnú súčasť tejto Zmluvy ako jej Príloha č. 2),

1. Ohlásenia, povolenia a vyjadrenia dotknutých orgánov štátnej správy k uskutočneniu Diela, ktorých zoznam tvorí neoddeliteľnú Prílohu č. 8 tejto Zmluvy.
2. Súčasne je predmetom Diela:
   1. dodanie príslušných atestov a certifikátov od zabudovaných materiálov a výrobkov,
   2. vyhotovenie príslušných správ o odborných prehliadkach a skúškach zariadení,
   3. vykonanie príslušných odborných prehliadok a odborných skúšok
   4. dodanie dokladov o využití a zneškodnení všetkých odpadov, ktoré vzniknú realizáciou diela,
   5. dodanie projektovej dokumentácie skutočného vyhotovenia Diela so zakreslením všetkých zmien a odchýlok oproti Projektovej dokumentácii; projektovú dokumentáciu skutočného vyhotovenia Diela odovzdá Zhotoviteľ zároveň aj v 1 vyhotovení v .dwg a .pdf formáte na CD alebo inom vhodnom dátovom nosiči.
3. Zhotoviteľ sa zaväzuje, že Dielo bude zhotovené v súlade so Zmluvou, projektovou dokumentáciou k Dielu a výkazom výmer, ktoré spolu tvoria vo forme prílohy neoddeliteľnú súčasť zmluvy, ďalej v súlade s pokynmi Objednávateľa a/alebo ním splnomocneného zástupcu.
4. Objednávateľ sa zaväzuje, že do času odovzdania Staveniska Zhotoviteľovi zabezpečí, aby bola realizácia Diela (resp. dotknutej časti Diela) príslušnými orgánmi verejnej správy povolená na základe ohlásenia stavebných úprav.
5. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu prác a dodávok materiálovv nacenenom Výkaze výmer tvoriacom Prílohu č. 2 a v projektovej dokumentácii tvoriacej prílohu č. 1 k Zmluve a v tejto Zmluve**,**  technologickým postupom a spôsobom špecifikovaným v projektovej dokumentácii tvoriacej prílohu č. 1 Zmluvy o Dielo, vo vlastnom mene**,** na svoje náklady, na svoje nebezpečenstvo a podľa pokynov objednávateľa riadne vykonať a objednávateľovi včas odovzdať Dielo vymedzené v  článku III. Zmluvy, a to bez vád a nedorobkov a v dohodnutej kvalite, inak v kvalite požadovanej právnymi predpismi a technickými normami a  tak, aby dielo bolo plne funkčné a spôsobilé plniť svoj účel.
6. Objednávateľ sa zaväzuje riadne vykonané a včas odovzdané Dielo prevziať spôsobom dohodnutým v Zmluve a zaplatiť zaň dohodnutú cenu.
7. Objednávateľ podpisom tejto Zmluvy udeľuje Zhotoviteľovi práva na použitie diela existujúceho vo forme Projektovej dokumentácie, a to na vyhotovenie rozmnoženiny, spracovanie do prípadných ďalších fáz projektovej dokumentácie, resp. projektu skutočného vyhotovenia stavby, to všetko výhradne na účely zhotovenia Diela podľa tejto Zmluvy. Oprávnenie podľa tohto bodu Zmluvy je vymedzené územím Slovenskej republiky, kde sa má Dielo realizovať, vecným použitím pri plnení tejto Zmluvy a na dobu nevyhnutnú do riadneho ukončenia a odovzdania Diela Objednávateľovi.

**Článok 3**

**Čas a termíny plnenia**

1. Objednávateľ a Zhotoviteľ sa dohodli, že Zhotoviteľ začne realizovať Dielo po prevzatí Staveniska, na základe písomnej Výzvy na prevzatie staveniska od Objednávateľa.
2. Zhotoviteľ je na základe písomného doručenia "Výzvy na prevzatie Staveniska" zo strany Objednávateľa povinný prevziať Stavenisko od Objednávateľa najneskôr do siedmich (7) kalendárnych dní odo dňa doručenia písomnej "Výzvy na prevzatie Staveniska“ od Objednávateľa. Odovzdanie a prevzatie Staveniska potvrdia Zmluvné strany zápisnicou o odovzdaní a prevzatí Staveniska podpísanou zástupcami oboch Zmluvných strán. Pokiaľ Zhotoviteľ bezdôvodne neprevezme Stavenisko, považuje sa za deň zahájenia zhotovovania Diela deň nasledujúci po bezdôvodnom neprevzatí Staveniska. Za bezdôvodné neprevzatie Staveniska podľa predchádzajúcej vety sa nepovažuje prípad, ak Stavenisko v deň plánovaného odovzdania nebude spôsobilé pre riadne začatie realizácie Diela a následné riadne zhotovovanie Diela.
3. Objednávateľ a Zhotoviteľ sa dohodli, že Zhotoviteľ riadne zhotovené (vykonané) Dielo v zmysle Zmluvy odovzdá objednávateľovi

**najneskôr do 3 mesiacov** *(pozn. Zhotoviteľ môže navrhnúť aj kratší termín ako tu uvedený)* **odo dňa písomného prevzatia Staveniska Zhotoviteľom**.

1. Zhotoviteľ je oprávnený vykonávať práce v pracovných dňoch od 7:00 hod. do 18:00 hod. a v dňoch pracovného voľna od 8:00 do 13:00 hod., ak sa Zmluvné strany nedohodnú inak. Dohodnutú zmenu pracovných hodín Objednávateľ potvrdí písomne formou zápisu v Stavebnom denníku, prípadne v zápise z kontrolného dňa.
2. Z dôvodu, že práce sa budú vykonávať za bežnej prevádzky v Budove, je Zhotoviteľ povinný rešpektovať a riadiť sa pokynmi Objednávateľa a prácami vykonávanými na Stavenisku nesmie narušiť prevádzku v Budove. Objednávateľ si vyhradzuje právo na nevyhnutne potrebný čas pozastaviť hlučné práce realizované Zhotoviteľom.
3. Zmluvne dohodnutý termín ukončenia Diela a odovzdania riadne vykonaného Diela objednávateľovi podľa bodu 3 tohto článku Zmluvy je možné predĺžiť iba z dôvodov a za podmienok uvedených v tejto Zmluve formou písomného Dodatku k Zmluve podpísaného štatutárnymi orgánmi oboch Zmluvných strán.
4. Ak hrozí, že dôjde zo strany Zhotoviteľa k omeškaniu prác v termínoch definovaných v Harmonograme, je Zhotoviteľ povinný posilniť výrobné a technické kapacity k eliminácii časového sklzu, resp. zahájiť viaczmenné práce, a to všetko bez nároku na zvýšenú odmenu.
5. Termíny podľa Harmonogramu sa primerane predlžujú o nevyhnutný čas v nasledovných prípadoch:
   1. v priebehu realizácie Diela vzniknú prekážky z dôvodu porušenia povinností Objednávateľom, z dôvodu nesplnenia povinností Objednávateľom alebo z dôvodu neposkytnutia spolupôsobenia Objednávateľa,
   2. v priebehu realizácie Diela vzniknú prekážky z dôvodov vyššej moci alebo z dôvodu zlých klimatických podmienok, ktoré objektívne bránia alebo obmedzujú realizáciu Diela.

**Článok 4**

**Cena Diela a platobné podmienky**

1. Cena za vykonanie a odovzdanie Diela je s poukazom na vyhlásenia Zhotoviteľa v bode 2 tohto článku Zmluvy dohodnutá a stanovená na základe **cenovej ponuky Zhotoviteľa ako uchádzača vo verejnom obstarávaní, ako súčet jednotlivých nacenených položiek uvedených v Prílohe č. 2 Zmluvy (ďalej iba „cena Diela“)**. Cena Diela sa považuje za cenu maximálnu a platnú počas celej doby trvania Zmluvy. Cena Diela je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celé Dielo vrátane všetkých do úvahy prichádzajúcich nákladov na vyhotovenie Diela, vrátane ceny za práce Zhotoviteľa, ktoré budú spočívať v nepodstatnej zmene Diela na základe pokynov Objednávateľa za práce na Diele vyvolané nekvalitnou, neúplnou alebo chybnou činnosťou zhotoviteľa. Jednotkové ceny jednotlivých položiek sú ceny pevné, nemeniteľné, platné po celú dobu realizácie diela. Cena Diela predstavuje celkom sumu:

Cena bez DPH .................. Eur

DPH 20 % .................. Eur

**Cena s DPH** .................. **Eur**

**(slovom: ...................... Eur, ......./100 s DPH).**

1. Zhotoviteľ podpisom tejto Zmluvy výslovne prehlasuje, že:
   1. do ceny Diela zodpovedne a úplne zahrnul všetky nevyhnutné opatrenia pre splnenie predpisov, noriem, opatrení a úradných podmienok a podmienok orgánov verejnej moci,
   2. pri zostavovaní svojej cenovej ponuky vzal na vedomie a počítal s tým, že počas vykonávania Diela nie je povolená žiadna zmena cien,
   3. do ceny Diela zodpovedne a úplne zahrnul všetky výdavky potrebné pre úplné, kvalitné a odborné vykonanie Diela,
   4. do ceny Diela v celom rozsahu zahrnul aj práce v projektovej dokumentácii alebo vo Výkaze výmer neobsiahnuté, ale podľa skúsenosti zhotoviteľa pre riadne vykonanie Diela nutné alebo potrebné,
   5. u všetkých položiek Výkazu výmer/Rozpočtu predloženého Zhotoviteľom do procesu verejného obstarávania platí zásada, že sa rozumejú vrátane všetkých bezprostredne súvisiacich výkonov a činností vrátane všetkých potrebných pomocných, montážnych, spojovacích, kompletačných a iných materiálov,
   6. mu je úplne a presne známy rozsah Diela, a že (i) nebude účtovať žiadne nepredvídateľné výdavky, náklady a práce naviac, (ii) keďže porozumel zadaniu predmetu Diela vrátane Príloh a zodpovedne a dôkladne s vynaložením odbornej starostlivosti si ich overil, pričom znenie zadania mu nebolo nezrozumiteľné, alebo nejednoznačné, že (iii) obdržal uspokojivé odpovede a pokyny na svoje prípadné otázky a (iv) overil si všetky ostatné faktory ovplyvňujúce cenu Diela, vyhodnotil ich a zahrnul do ceny Diela aj pre prípad nepredvídateľných okolností príslušnú rezervu kalkulovaného rizika.
2. Zhotoviteľ vyhlasuje a potvrdzuje, že cenová ponuka ním predložená vo verejnom obstarávaní a teda cena Diela je úplná, maximálna a záväzná, že v cene Diela sú Zhotoviteľom zahrnuté všetky náklady Zhotoviteľa vynaložené pri vykonávaní Diela odo dňa prevzatia Staveniska až do doby odovzdania Diela ako celku Objednávateľovi, v cene Diela sú zahrnuté všetky náklady na zhotovenie Diela (vrátane použitého materiálu), a to najmä dopravné náklady, skladné, atesty, revízne správy, odpady – odvoz a likvidácia vzniknutého odpadu, doklady o uskladnení odpadov, merania, zameranie, návody na obsluhu, skúška a dokumentácia kvality materiálov a postupov zhotovovaného Diela, fotodokumentácia priebehu realizácie Diela a iné, vrátane všetkých ďalších nákladov, poplatkov a odvodov, ktoré sú potrebné na kompletnú realizáciu všetkých zmluvných výkonov a vykonanie predmetu plnenia tak, aby dielo mohlo byť riadne uvedené do užívania a užívania schopné.
3. Príloha č. 2 k Zmluve je Cenová ponuka Zhotoviteľa a vyplnený Výkaz/výmer vo všetkých položkách. V prípade, ak Zhotoviteľ niektorú položku nevyplní, má sa za to, že takéto práce, montáže, dodávky materiálov, materiály atď. budú Zhotoviteľom realizované a dodané a ich cena je už zahrnutá v niektorých iných položkách.
4. Zmluvné strany sa dohodli, že pre prípad vzniku sporu sa má za to, že Zhotoviteľ získal všetky informácie a v ponúknutej cene Diela ich zohľadnil. Zhotoviteľ sa nemôže dovolávať zvýšenia ceny najmä z dôvodu, že mu neboli známe alebo poskytnuté všetky potrebné informácie a podklady.
5. Objednávateľ zaplatí Zhotoviteľovi len cenu skutočne vykonaných prác na základe jednotkových cien uvedených v Prílohe č. 2 Zmluvy. V prípade rozhodnutia Objednávateľa o zvýšení alebo znížení rozsahu Diela sa bude pri zvýšení alebo znížení celkovej ceny Diela vychádzať z jednotkových cien uvedených v Prílohe č. 2 Zmluvy, ak sa zmluvné strany nedohodnú inak.
6. Cena Diela bude fakturovaná na základe Objednávateľom potvrdeného Súpisu vykonaných prác spracovaného Zhotoviteľom overiteľným spôsobom v rozsahu skutočne zrealizovaných prác pri použití sadzieb uvedených v Prílohe č. 2 Zmluvy po odovzdaní Diela a jeho prevzatí objednávateľom.
7. Faktúra musí obsahovať nasledujúce náležitosti:

* obchodné meno, sídlo, IČO, DIČ a IČ DPH Zhotoviteľa a Objednávateľa,
* číslo faktúry,
* číslo Zmluvy,
* označenie Diela,
* dátum vyhotovenia a dátum splatnosti faktúry,
* dátum dodania tovaru alebo služby,
* názov, množstvo tovaru alebo rozsah tovaru alebo služby,
* označenie peňažného ústavu a číslo účtu, na ktorý sa má platiť,
* fakturovanú cenu bez dane, sadzbu dane, výšku dane, fakturovanú cenu s daňou,
* odtlačok pečiatky a podpis oprávnenej osoby Zhotoviteľa.

1. Neoddeliteľnou súčasťou faktúry podľa tejto Zmluvy bude:
   1. súpis vykonaných prác - zisťovací protokol a súpis vykonaných prác odsúhlasený a potvrdený stavebným dozorom a oprávnenou osobou Objednávateľa,
   2. Protokol o odovzdaní a prevzatí Diela,
   3. podrobná fotodokumentácia na CD/DVD alebo inom nosiči preukazujúca zrealizovanie všetkých fakturovaných prác, dodávok a použitých materiálov v súlade s položkami schváleného rozpočtu. Z fotodokumentácie musí byť zrejmé najmä:

* typ výrobku alebo materiálu,
* ak ide o technologické zariadenie, jeho technické parametre,
* ak ide o materiál, jeho zabudovávanie do stavby.
  1. atesty, certifikáty a prehlásenia o zhode od zabudovaných materiálov a výrobkov uvedených v súpise vykonaných prác.

1. Ak faktúra bude vystavená bez predloženia jednotlivých Súpisov vykonaných prác alebo bez odsúhlasenia súpisov vykonaných prác objednávateľom alebo v sume nad rámec súpisov vykonaných prác alebo nad rámec skutočného rozsahu vykonaných prác alebo v rozdielnej výške súm jednotkových položiek za práce a dodávky ako uvedených v nacenenom Výkaze výmer, a to čo i len z nedbanlivosti alebo omylu Zhotoviteľa, alebo ak faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov platí, že faktúra nie je spôsobilá na jej úhradu, objednávateľ nie je v omeškaní s úhradou ceny Diela a je oprávnený vrátiť faktúru Zhotoviteľovi na doplnenie v lehote do 15 /pätnásť/ pracovných dní. Vrátením faktúry sa preruší splatnosť faktúry a nová lehota splatnosti začína plynúť od doručenia novej riadnej faktúry.
2. Splatnosť faktúry je 30 dní odo dňa doručenia faktúry Objednávateľovi, prípadne doručenia elektronickou formou na e mailovú adresu efaktura@indprop.gov.sk
3. Lehota splatnosti faktúry začína plynúť dňom doručenia faktúry obsahujúcej všetky náležitosti a prílohy objednávateľovi podľa tejto Zmluvy.
4. Faktúra bude uhrádzaná na účet, Zhotoviteľa. Zhotoviteľ je povinný uhrádzať všetky svoje splatné záväzky voči svojim subdodávateľom na ich bankové účty. V prípade, ak Zhotoviteľ nemá ku dňu predloženia faktúry Objednávateľovi uhradené všetky svoje splatné záväzky voči svojim subdodávateľom, uhradí ich po pripísaní úhrady zo strany Objednávateľa na bankový účet subdodávateľa bezodkladne, najneskôr však do 7 kalendárnych dní od pripísania úhrady zo strany Objednávateľa.
5. V prípade, ak je Zhotoviteľ v omeškaní so splnením svojej povinnosti voči svojmu subdodávateľovi podľa predošlého bodu o viac ako 30 kalendárnych dní, Objednávateľ si uplatní voči Zhotoviteľovi zmluvnú pokutu vo výške záväzku Zhotoviteľa voči svojmu subdodávateľovi a záväzok zhotoviteľa splní priamo objednávateľ vo forme priamej platby subdodávateľovi na účet subdodávateľa v plnej výške podľa cenovej ponuky Zhotoviteľa, ktorý je prílohou tejto zmluvy.
6. Faktúra sa považuje za zaplatenú dňom pripísania úhrady na účet Zhotoviteľa, v prípade priamej platby subdodávateľovi podľa predošlého bodu dňom pripísania úhrady na účet subdodávateľa.
7. Zhotoviteľ je v prípade omeškania Objednávateľa s úhradou faktúry, oprávnený účtovať objednávateľovi úroky z omeškania vo výške podľa § 369 ods. 2 Obchodného zákonníka.

Vzhľadom na skutočnosť, že Objednávateľ, ako ústredný orgán štátnej správy, nie je v zmysle ustanovenia § 3 ods. 4 zákona č. 222/2004 Z. z. o dani z pridanej hodnoty platiteľom dane z pridanej hodnoty, je vylúčená aplikácia ustanovenia § 69 ods. 12 písm. j) zákona č. 222/2004 Z. z. o prenose daňovej povinnosti zo Zhotoviteľa na objednávateľa pri uplatnení platobných podmienok na základe tejto Zmluvy.

1. Objednávateľ je oprávnený započítať akúkoľvek svoju pohľadávku, ktorú má voči Zhotoviteľovi, s pohľadávkou, ktorá vznikne z tejto zmluvy Zhotoviteľovi voči Objednávateľovi. Zápočet pohľadávok môže objednávateľ uplatniť pri úhrade faktúry zhotoviteľa.
2. Zmluvné strany sa dohodli, v rozsahu v akom to právne predpisy pripúšťajú, že vylučujú právo Zhotoviteľa započítať akúkoľvek jeho pohľadávku voči Objednávateľovi oproti akejkoľvek pohľadávke Objednávateľa.

**Článok 5**

**Zhotovenie a zmena Diela**

1. Najneskôr ku dňu prevzatia staveniska Zhotoviteľom sa Objednávateľ zaväzuje Zhotoviteľovi odovzdať:
   1. projektovú dokumentáciu,
   2. ohlásenie stavby,
   3. oznámenie o tom, kto bude vykonávať stavebný dozor, spolu s identifikačnými údajmi tohto subjektu.
2. Schválená projektová dokumentácia Objednávateľom a projektantom (prípadne overená príslušným stavebným úradom spolu so stanoviskami dotknutých orgánov a organizácií) nezbavuje zhotoviteľa diela zodpovednosti za riadne zhotovenia Diela.
3. Zhotoviteľ je povinný počas realizácie diela držať počas pracovného času projektovú dokumentáciu na stavbe trvalo prípustnú.
4. Zhotoviteľ je povinný pred začatím zhotovovania Diela odovzdať Objednávateľovi doklady o spôsobilosti na výkon prác Zhotoviteľa a jeho subdodávateľov, tzn. oprávnenia na výkon stavebných prác a technológií, doklady preukazujúce schopnosť a odbornú zdatnosť na vykonanie požadovaných prác a technológií, a na požiadanie Objednávateľa i doklady preukazujúce účinný systém riadenia kvality prác podniku Zhotoviteľa a jeho subdodávateľov. V primeranom čase pred realizáciou príslušných prác odovzdá Zhotoviteľ Objednávateľovi certifikáty, vzorky a prospekty týkajúce sa dodávaných materiálov a realizovaných riešení, technologické postupy realizácie prác Zhotoviteľa vrátane analýzy rizík a postupov ich eliminácie, a kontrolný a skúšobný plán týkajúci sa realizovaného Diela.
5. Zhotoviteľ zodpovedá v plnom rozsahu za technickú spôsobilosť všetkých strojov a zariadení, ktoré bude používať pri prácach podľa tejto Zmluvy, podľa platných všeobecne záväzných právnych predpisov a technických noriem.
6. Zhotoviteľ je povinný použiť na vykonávanie prác podľa tejto Zmluvy výlučne pracovníkov, ktorí sú na tieto práce spôsobilí a dostatočne kvalifikovaní.
7. Zhotoviteľ nie je oprávnený bez predchádzajúceho súhlasu Objednávateľa poveriť realizáciou Diela alebo jeho časti tretiu osobu.
8. Zhotoviteľ je povinný pri vykonávaní Diela používať výlučne nový a bezchybný materiál, zodpovedajúci slovenským právnym i technickým normám a ostatným platným predpisom Slovenskej republiky prípadne stanovenými v projektovej dokumentácii, tým nie je dotknuté ustanovenie bodu 12. Zhotoviteľ je povinný pri realizácii Diela použiť len výrobky a materiály, ktorých vlastnosti zaručujú ich mechanickú pevnosť, stabilitu, požiarnu bezpečnosť, hygienické požiadavky a ďalšie vlastnosti obvyklé u týchto druhov výrobkov a materiálov počas celej doby existencie Diela.
9. Zmeny stavebných materiálov a dodávok alebo zmeny technického riešenia možno vykonať len po odsúhlasení v stavebnom denníku, resp. po odsúhlasení s Objednávateľom na kontrolnom dni. Zámeny stavebných materiálov a dodávok v prípade použitia ekvivalentov, ak nebudú súčasťou Prílohy č. 2 k tejto Zmluve (prehľad ekvivalentných výrobkov a zariadení použitých pri ocenení predmetu zmluvy“ (ak sa uplatňujú)), odsúhlasenej Objednávateľom, sa nepovoľujú.
10. Zhotoviteľ zodpovedá, že pri realizácii Diela nebude použitý materiál, o ktorom je v čase jeho použitia známe, že je škodlivý. Použité stavebné výrobky pri realizácii Diela musia spĺňať podmienky a požiadavky uvedené v zákone č. 133/2013 Z. z. o stavebných výrobkoch v znení neskorších predpisov.
11. Zhotoviteľ je povinný odovzdať Objednávateľovi certifikáty na použité materiály a zariadenia pred ich zabudovaním do Diela v zmysle platných právnych predpisov.
12. S ohľadom na opatrenia na dosiahnutie cieľov recyklácie stavebných odpadov pri stavebných prácach financovaných z verejných zdrojov, je Zhotoviteľ oprávnený využiť aj upravené stavebné materiály a výrobky, pri ktorých výrobe bol zhodnotený odpad (materiálovo alebo energeticky) za podmienky, že tieto spĺňajú stanovené funkčné a technické požiadavky.
13. Zhotoviteľ sa zaväzuje, že použité materiály a technológie v súvislosti s vykonaním Diela, ktoré majú vplyv na všetky zložky životného prostredia (voda, pôda, ovzdušie, rastlinstvo, živočíchy) budú hygienicky nezávadné, biologicky odbúrateľné alebo recyklovateľné.
14. Akékoľvek materiály, časti, komponenty a zariadenia, ktoré sú iného druhu, ako boli uvedené v ponuke Zhotoviteľa, avšak kvalitatívne adekvátne požiadavkám Objednávateľa, môžu byt' v rámci realizácie Diela použité iba za predpokladu, že pôvodné materiály, časti, komponenty a zariadenia (t. j. uvedené v ponuke Zhotoviteľa) budú mať v čase plnenia tejto Zmluvy ukončenú výrobu, o čom Zhotoviteľ predloží Objednávateľovi vyhlásenie výrobcu. V prípade potreby zmeny podľa tohto bodu budú Zmluvné strany postupovať v súlade s týmto článkom Zmluvy.
15. Zhotoviteľ sa zaväzuje počas realizácie Diela zabezpečovať kontrolné skúšky použitých materiálov, ako aj stavebných častí Diela podľa všeobecne záväzných technických noriem Slovenskej republiky.
16. Zhotoviteľ je povinný pred vykonaním Diela skontrolovať materiál a dodávky iných subdodávateľov a preskúšať jeho resp. ich úplnosť, vlastnosti a použiteľnosť. Za prípadné nedostatky týchto materiálov a dodávok v celom rozsahu zodpovedá Zhotoviteľ.
17. Zhotoviteľ je povinný udržiavať na prevzatom pracovisku poriadok, čistotu a bez zbytočného odkladu odstraňovať odpady a nečistoty, ktoré vznikli pri vykonávaní jeho prác na vlastné náklady. Pokiaľ tak neurobí ani v dodatočnej lehote určenej zástupcom Objednávateľa, vykoná ich Objednávateľ na náklady Zhotoviteľa. Prípadné škody z porušenia týchto povinností uhradí Zhotoviteľ Objednávateľovi a uspokojí aj nároky tretích osôb.
18. Za pracovníkov Zhotoviteľa sa na účely tejto Zmluvy považujú i tretie osoby, ktoré nie sú zamestnancami Zhotoviteľa a Zhotoviteľ ich použije na realizáciu Diela.
19. Zhotoviteľ môže na stavbe nasadiť len pracovníkov, ktorí majú požadovanú kvalifikáciu, ktorí vykonávajú potrebné úlohy podľa zmluvne dohodnutých podmienok a v primeranom čase a sú dostatočne vybavení vhodnými bezporuchovými prístrojmi a ochrannými pracovnými prostriedkami v zmysle vyhlášky Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Pracovníci Zhotoviteľa sú povinní pohybovať sa po Stavenisku výlučne v ochrannom pracovnom odeve, vo vyhovujúcej pracovnej obuvi a v ochranných pracovných prilbách v jednotnej farebnej úprave.
20. Zhotoviteľ sa zaväzuje odovzdať Objednávateľovi ku dňu začatia prác zoznam všetkých pracovníkov Zhotoviteľa, ktorý bude priebežne aktualizovať, platný doklad o vykonanom školení svojich pracovníkov z predpisov BOZP a PO, ako aj doklady o ich odbornej a zdravotnej spôsobilosti k výkonu činnosti podľa tejto Zmluvy. V záujme bezpečnosti a ochrany zdravia pri práci je Zhotoviteľ povinný dodržiavať všeobecne záväzné právne predpisy na zaistenie bezpečnosti a ochrany zdravia pri práci a požiarnej ochrany ako aj ostatné právne predpisy a pokyny na zaistenie bezpečnosti a ochrany zdravia pri práci a požiarnej ochrany, vybaviť svojich pracovníkov osobnými ochrannými pracovnými prostriedkami, dodržiavať zásady bezpečného správania sa na Stavenisku a určené pracovné postupy, zabezpečiť, aby jeho pracovníci nepožívali alkoholické nápoje a iné omamné látky v pracovnom čase a nenastupovali pod ich vplyvom do práce, dodržiavali zákaz fajčenia na stavbe, oznamovali svojmu nadriadenému nedostatky a vady, ktoré by mohli ohroziť bezpečnosť alebo zdravie pri práci a podľa svojich možností zúčastňovali sa na ich odstraňovaní, a konali tak, aby svojou činnosťou neohrozovali ostatných účastníkov na stavbe.
21. Stavebný denník sa vedie do doby odovzdania a prevzatia Diela a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník na stavbe trvalo prístupný.
22. Objednávateľ v zastúpení svojím stavebným dozorom je oprávnený sledovať, či sa práce na Diele vykonávajú v súlade so Zmluvou, podľa Podkladov a podľa dohovorených podmienok. Na nedostatky zistené v priebehu vykonávania prác na Diele upozorňuje Objednávateľ prostredníctvom oprávnenej osoby – stavebný dozor bez meškania zápisom v Stavebnom denníku a v zápisoch z kontrolných porád. Stavebný dozor je pritom oprávnený najmä:
    * organizovať a viesť porady týkajúce sa Diela (operatívne porady a kontrolné porady), vrátane vyhotovovania zápisov z týchto porád;
    * vyjadrovať sa k zápisom Zhotoviteľa v Stavebnom denníku;
    * vykonávať kvalitatívno-technickú kontrolu realizovaných prác - výkonov, predpísaných skúšok materiálov, konštrukcií, prác a požadovať doklady, ktoré preukazujú kvalitu uskutočnených prác a dodávok;
    * kontrolovať a potvrdzovať vecnú, cenovú správnosť a úplnosť platobných dokladov a podkladov k nim;
    * kontrolovať práce a dodávky, ktoré budú ďalším postupom zhotovovania Diela zakryté alebo zneprístupnené podľa bodu 24 tohto článku;
    * kontrolovať postup prác z časového hľadiska, t. j. kontrolovať plnenie Harmonogramu;
    * dohodnúť termíny odstránenia vád a nedorobkov zistených počas vykonávania Diela, kontrolovať a potvrdzovať ich odstránenie;
    * v prípade nutnosti (napr. vznik havarijnej situácie) prerušiť alebo zastaviť práce Zhotoviteľa na nevyhnutne potrebný čas.
23. Zhotoviteľ je povinný zúčastňovať sa koordinačných porád zvolaných Objednávateľom. Objednávateľ zvolá koordinačnú poradu písomnou formou aspoň 2 dni vopred.
24. Zhotoviteľ sa zaväzuje, že písomne vyzve Objednávateľa tri pracovné dni vopred k obhliadke, kontrole a prevzatiu tých častí Diela, ktoré Objednávateľ počas realizácie Diela určí zápisom v stavebnom denníku a kontrole prác, ktoré v ďalšom pracovnom postupe budú zakryté alebo sa stanú neprístupnými. Pokiaľ si Zhotoviteľ túto svoju povinnosť nesplní, je povinný na žiadosť oprávnenej osoby Objednávateľa tieto práce odkryť a zakryť na svoje náklady. V prípade, ak si Zhotoviteľ povinnosť podľa tohto bodu splnil, oprávnená osoba Objednávateľa nezrealizovala kontrolu prác v súlade s týmto bodom Zmluvy, a následne trvá na kontrole týchto prác, uhradí všetky náklady požadovaného odkrytia a následného zakrytia Objednávateľ. Ak však pri odkrytí budú zistené akékoľvek nedostatky vykonávania Diela, náklady odkrytia, odstránenia nedostatkov a následného zakrytia prác znáša Zhotoviteľ.
25. Zhotoviteľ je povinný umožniť prístup na Stavenisko a na ktorékoľvek miesto, kde sa budú vykonávať práce súvisiace s touto Zmluvou o dielo, týmto osobám:
    1. Objednávateľovi,
    2. stavebnému dozoru,
    3. orgánom verejnej správy vykonávajúcim činnosti v rámci svojich právomocí,
    4. inej osobe oprávnenej na to všeobecne záväzným právnym predpisom alebo splnomocnenej Objednávateľom.
26. Objednávateľ je v prípade splnenia podmienok podľa § 18 ZVO oprávnený žiadať od Zhotoviteľa vykonanie zmeny na Diele alebo jeho časti v priebehu vykonávania Diela. Zhotoviteľ je taktiež v prípade splnenia podmienok podľa § 18 ZVO oprávnený navrhovať Objednávateľovi vykonanie zmeny na Diele. Zmenou Diela sa rozumie aj rozšírenie a zúženie rozsahu Diela.
27. Akékoľvek zmeny Diela alebo jeho časti, ktorých potreba nastane počas vykonávania Diela, t. j. po prevzatí Staveniska Zhotoviteľom, musia byť predložené a schválené v súlade s nasledovným procesom:
    1. **Zmeny iniciované Zhotoviteľom:**

* Zhotoviteľ písomne predloží Objednávateľovi návrh zmeny vrátane časového a finančného vyjadrenia, aký bude mať zmena dopad na cenu a na termíny plnenia, pričom ceny budú vychádzať z jednotkových cien Zhotoviteľa uvedených v Cenovej ponuke,
* Objednávateľ je povinný sa vyjadriť k navrhovanej zmene do 7 (siedmich) pracovných dní od jej doručenia. V prípade odsúhlasenia zmeny Objednávateľom sa návrh zmeny Diela alebo jeho časti podpísaný Objednávateľom zašle Zhotoviteľovi a podpíše sa zmenový list. Zmenové listy budú podpisovať stavebný dozor Objednávateľa a zástupca Zhotoviteľa vo veciach technických. Na základe zmenového listu Zmluvné strany uzatvoria dodatok k tejto Zmluve. Pre vylúčenie pochybností platí, že pokiaľ nedošlo k uzatvoreniu dodatku k tejto Zmluve, Zhotoviteľ nie je povinný uskutočniť požadované zmeny.
  1. **Zmeny iniciované Objednávateľom:**
* Objednávateľ zašle návrh zmeny Zhotoviteľovi,
* Zhotoviteľ navrhovanú zmenu ocení najneskôr do 7 (siedmich) pracovných dní odo dňa doručenia návrhu Objednávateľa, a návrh zmeny spolu s časovým a finančným vyjadrením dopadu na cenu stanovenú v bode 1 článku 4 tejto Zmluvy zašle Objednávateľovi, pričom všetky ceny budú zodpovedať  jednotkovým cenám Zhotoviteľa uvedeným v Cenovej ponuke, ktorá je prílohou č. 2 tejto Zmluvy,
* Objednávateľ je povinný sa vyjadriť k navrhovanej ocenenej zmene do 3 (troch) pracovných dní od jej doručenia. V prípade odsúhlasenia zmeny Objednávateľom sa návrh zmeny Diela alebo jeho časti, podpísaný Objednávateľom, zašle Zhotoviteľovi a podpíše sa zmenový list. Zmenové listy budú podpisovať stavebný dozor Objednávateľa a zástupca Zhotoviteľa vo veciach technických. Na základe zmenového listu Zmluvné strany uzatvoria dodatok k tejto Zmluve. Pre vylúčenie pochybností platí, že pokiaľ nedošlo k uzatvoreniu dodatku k tejto Zmluve, Zhotoviteľ nie je povinný uskutočniť požadované zmeny.

1. V prípade, ak sa Zmluvné strany nevyjadria k navrhovaným zmenám v lehotách podľa predchádzajúceho bodu tejto Zmluvy, Zhotoviteľ pokračuje vo vykonávaní Diela bez zmien.
2. V prípade, ak bez vykonania zmeny Diela nie je objektívne možné ďalej pokračovať vo vykonávaní Diela a v lehote podľa tohto článku Zmluvy nedôjde medzi Zmluvnými stranami k dohode o zmene termínu vykonania Diela a/alebo nedôjde medzi Zmluvnými stranami k dohode o zmene ceny Diela, Zhotoviteľ je oprávnený na okamžité zastavenie prác až do schválenia dohody o zmene Diela.
3. Naviac práce predstavujú práce nad rámec dojednaný v Zmluve, pričom pre vylúčenie pochybností sa má za to, že naviac práce sú výlučne práce neobsiahnuté v Projektovej dokumentácii a/alebo vo Výkaze výmer, pričom prednosť pri identifikovaní naviac prác ma výkresová časť Projektovej dokumentácie pred Výkazom výmer. Zistené a identifikované naviac práce, ktoré sa nenachádzajú vo výkresovej časti Projektovej dokumentácii a/alebo vo Výkaze výmer, sa ocenia dotknutým rozpočtovým stavebným softvérom použitým Zhotoviteľom a ekonomickým postupom aplikovaným Zhotoviteľom pri vyplnení Výkazu výmer podľa tejto Zmluvy.
4. Cena za naviac práce bude vyčíslená jednotkovou cenou podľa tejto Zmluvy o dielo a jej príloh. V prípade, že táto Zmluva alebo jej prílohy neobsahujú jednotkovú cenu rovnakej práce, materiálov alebo postupov, jednotková cena naviac práce bude stanovená dohodou Zmluvných strán, maximálne do výšky vypočítanej ako súčin koeficientu a cien podľa cenníka CENKROS v cenovej úrovni roka 2020. Koeficient sa vypočíta ako pomer medzi cenou diela podľa tejto Zmluvy a cenou diela, ak by sa určovala podľa cenníka CENKROS v cenovej úrovni roka 2020 bez započítania ceny naviac prác. Koeficient môže mať maximálnu hodnotu jedna (1). Zhotoviteľ takto spracovaný návrh cenovej ponuky na vykonanie naviac prác predloží Objednávateľovi na schválenie bez zbytočného odkladu
5. Naviac práce je možné vykonávať iba na základe postupov upravených všeobecne záväznými právnymi predpismi, a to najmä/nie výlučne § 18 ZVO a súčasne tak na základe predchádzajúceho písomného súhlasu Objednávateľa, ktorý bude vydaný na základe predloženej písomnej ponuky Zhotoviteľa. Súčasťou ponuky Zhotoviteľa na vykonanie naviac prác musí byť uvedenie všetkých skutočností, ktoré by v súvislosti s realizáciou naviac prác mohli ovplyvniť priebeh výstavby a vyvolať prípadné ďalšie naviac náklady, vrátane prípadného vyčíslenia úspor iných prác a výkonov, ktoré by realizácia naviac prác mohla vyvolať alebo priamo, prípadne nepriamo ovplyvniť. Všetky naviac práce budú evidované v stavebnom denníku s vyznačením, že sa jedná o naviac práce. Podmienkou súhlasu Objednávateľa s vykonávaním naviac prác podľa tohto článku zmluvy je podpísaný zápis oprávneného zástupcu Objednávateľa v stavebnom denníku, zodpovedajúca písomná objednávka Objednávateľa a uzatvorenie Dodatku k Zmluve. Bez akceptácie zo strany Objednávateľa v zmysle predchádzajúcej vety nie je Zhotoviteľ oprávnený naviac práce vykonať. Potreba Naviac Prác musí byť v deň ich zistenia oznámená stavebnému dozoru.
6. Zhotoviteľ je povinný svoje práce vyúčtovať overiteľným spôsobom. Vykonané naviac práce pôvodne nezahrnuté v Prílohe č. 2 Zmluvy budú fakturované osobitne po ich predchádzajúcom vecnom, cenovom a termínovom odsúhlasení Zmluvnými stranami. Skutočnosť, že sa Objednávateľ a Zhotoviteľ nemôžu dohodnúť na cene dodatočných prác a dodávok materiálov, neoprávňuje Zhotoviteľa spomaliť, alebo odoprieť žiadané výkony. Zmeny a doplnky zmluvy, resp. nové a zmenené položky, je potrebné vo faktúre uviesť samostatne a oddelene.
7. Faktúra za vykonané naviac práce bude podľa vykonaných prác vystavená najskôr spolu s faktúrou za Dielo a Objednávateľ je povinný takto vystavenú faktúru Zhotoviteľovi uhradiť v súlade s podmienkami fakturácie dohodnutými v Zmluve. Cenu naviac prác, ktoré Zhotoviteľ vykoná bez dodatku k tejto Zmluve alebo cenu účtovanú odchylne od dohodnutého rozsahu Diela, nie je Objednávateľ povinný Zhotoviteľovi zaplatiť. Tieto naviac práce je Zhotoviteľ povinný odstrániť v lehote písomne dohodnutej, inak 3-dňovej lehote, ktorá začína plynúť dňom nasledujúcim po výzve Objednávateľa na ich odstránenie. Po márnom uplynutí tejto lehoty je Objednávateľ oprávnený nie však povinný tieto naviac práce odstrániť sám alebo prostredníctvom tretej osoby, a to vždy na náklady Zhotoviteľa. Ak takéto naviac práce Objednávateľ dodatočne písomne uzná, v rozsahu uznania patrí Zhotoviteľovi úhrada ceny za zabudované materiály a stavebné práce osobitne dohodnuté v dodatku k tejto Zmluve.
8. Na naviac práce po ich schválení uzavrú Zmluvné strany Dodatok k Zmluve. V prípade, ak naviac práce požadované Objednávateľom majú zásadný vplyv na termíny uvedené v Harmonograme, pričom zásadným vplyvom sa rozumie potreba na ich zrealizovanie viac ako 5 pracovných dní, Zmluvné strany pristúpia k posunutiu termínu výstavby o počet dní potrebných na zrealizovanie vzniknutých naviac prác.
9. Objednávateľ je oprávnený jednostranne, na základe vlastného rozhodnutia, rozhodnúť o nerealizovaní niektorých prác a dodávok, ktoré sú súčasťou rozsahu Diela podľa tejto Zmluvy. V takom prípade sa zníži zmluvná cena diela o cenu týchto prác a dodávok uvedenú v Prílohe č. 2 Zmluvy. V zmysle dohody zmluvných strán nevzniká Zhotoviteľovi v dôsledku využitia práva Objednávateľa uvedeného v predchádzajúcej vete žiadny peňažný nárok, a to ani titulom náhrady škody, ušlého zisku, úrokov z omeškania či zmluvných pokút.

**Článok 6**

**Prerušenie prác**

1. Zhotoviteľ je povinný cestou stavebného dozoru upozorniť Objednávateľa na všetky skutočnosti, ktoré môžu mať za následok prerušenie prác.
2. Zhotoviteľ je povinný prerušiť práce vždy, ak pokračovanie v prácach by mohlo spôsobiť alebo by spôsobilo Objednávateľovi v ďalšom období majetkovú škodu alebo by bola ohrozená bezpečnosť pri práci, alebo by vznikla ťažko odstrániteľná ujma na majetku, ujma na živote alebo zdraví osôb alebo by bol ohrozený verejný záujem.
3. Zhotoviteľ je oprávnený požadovať zmenu termínu realizácie Diela iba v týchto prípadoch, ktoré budú objektívne a preukázateľne brániť v realizácii Diela v termínoch podľa Harmonogramu:
   1. zásahu orgánov štátnej správy, ktorý vznikol z dôvodov mimo sféry vplyvu Zhotoviteľa;
   2. prerušení prác na diele Objednávateľom;
   3. zmene technického riešenia Diela zo strany Objednávateľa;
   4. v prípadoch vyššej moci, ktorá znemožňuje riadnu realizáciu Diela alebo jeho časti. Pod pojmom vyššia moc sa rozumejú okolnosti majúce vplyv na Dielo, ktoré nie sú závislé na vôli Zmluvných strán a ktoré Zmluvné strany nemôžu ovplyvniť, ani ich nemohli pri zachovaní všetkej odbornej starostlivosti predpokladať pri uzatvorení Zmluvy;
   5. v prípadoch nepriaznivých klimatických podmienok, ktoré znemožňujú riadnu realizáciu Diela alebo jeho častí.
   6. omeškaní Objednávateľa s odovzdaním Staveniska.
4. Zhotoviteľ je povinný bez zbytočného odkladu písomne Objednávateľa upozorniť na všetky **nedostatky**, **nesprávnosti alebo chyby** najmä projektovej dokumentácie, inej dokumentácie, podkladu, správy a i. predloženej mu Objednávateľom, ktoré počas vykonávania Diela vyjdú najavo. Objednávateľ prostredníctvom stavebného denníka je následne oprávnený bez zbytočného odkladu, najneskôr do 5 dní od upozornenia
   1. prerušiť práce
   2. určiť lehotu na odstránenie takýchto **nedostatkov** a**lebo chýb,**
   3. určiť ďalší postup do doby odstránenia **nedostatkov alebo chýb** projektovej dokumentácie alebo inej dokumentácie a prípadne
   4. predĺžiť Zhotoviteľovi lehotu na odovzdanie Diela o čas, o ktorý sa kvôli prekážkam podľa tohto článku objektívne nemohlo pokračovať vo vykonávaní Diela, ak sa v jeho vykonávaní nepokračovalo.
5. Zhotoviteľ je oprávnený prerušiť výkon prác výlučne v časti Diela dotknutej nedostatkom alebo chybou, Zhotoviteľ ale nie je oprávnený na zastavenie prác v častiach Diela nedotknutých nedostatkom alebo chybou a/alebo na celkové zastavenie prác na Diele, ktoré bude Objednávateľom považované za podstatné porušenie Zmluvy, pričom v častiach Diela nedotknutých nedostatkom alebo chybou je Zhotoviteľ povinný vykonávať práce podľa Harmonogramu. V prípade dokazovania oprávnenosti takéhoto postupu si Objednávateľ môže obstarať odborné stanovisko projektanta alebo znalecký, resp. odborný posudok znalca v oblasti stavebníctva.

Pre účely tohto ustanovenia sa rozumie:

* + 1. „nedostatkom“ odchýlka v kvalite, rozsahu alebo parametroch Diela alebo jeho časti, stanovených stavebno-technickou dokumentáciou, prípadne technickými normami požadovanými pre danú časť plnenia Diela
    2. „chybou“ nevhodná povaha vecí plynúca zo stavebno-technickej dokumentácie alebo pokynov prevzatých alebo daných k vykonaniu Diela, ak Zhotoviteľ mohol túto nevhodnosť zistiť pri vynaložení odbornej starostlivosti (najmä zistená chyba v projektovej dokumentácii).

1. Zhotoviteľ je povinný bez zbytočného odkladu informovať Objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu Diela alebo môže spôsobiť omeškanie Zhotoviteľa s plnením termínov uvedených v Harmonograme prác.
2. Objednávateľ je oprávnený písomným oznámením Zhotoviteľovi zastaviť realizáciu Diela podľa tejto Zmluvy. Doručením oznámenia o zastavení realizácie je Zhotoviteľ povinný zastaviť akékoľvek práce na realizácii Diela s výnimkou prác, bez vykonania ktorých hrozí vznik bezprostrednej škody na Diele a s výnimkou prác, ktoré Objednávateľ uvedie v oznámení o zastavení realizácie Diela. Objednávateľ nezodpovedá za škody vzniknuté Zhotoviteľovi v dôsledku zastavenia realizácie Diela. Objednávateľ je povinný vznik dôvodu na zastavenie realizácie Diela Zhotoviteľovi preukázať.

**Článok 7**

**Odovzdanie a prevzatie Diela**

1. Zhotoviteľ je povinný písomne oznámiť oprávnenej osobe/osobám Objednávateľa najneskôr 5 pracovných dní vopred, kedy bude Dielo pripravené na odovzdanie a prevzatie. Súčasne s výzvou na prevzatie Diela doručí Zhotoviteľ Objednávateľovi všetky doklady preukazujúce úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou, vrátane atestov výrobkov a zariadení, potvrdených záručných listov a prevádzkových predpisov na obsluhu Diela alebo jeho častí, ktoré má alebo by vzhľadom na stav Diela mal mať ku dňu vystavenia výzvy na prevzatie Diela k dispozícii.
2. V prípade ak Zhotoviteľ zhotoví Dielo pred dohodnutým termínom zhotovenia Diela, je Objednávateľ povinný takto zhotovené Dielo prevziať aj v skoršom termíne, najneskôr však do tridsiatich (30) kalendárnych dní odo dňa doručenia Výzvy na prevzatie Diela.
3. Termín odovzdania Diela v zmysle tohto článku môže byť predĺžený len z dôvodov špecifikovaných v bode 8 článku 3, bode 3  článku 6 a v bode 29 článku 5 tejto Zmluvy a v prípade prerušenia realizácie prác z dôvodu nepriaznivých poveternostných vplyvov, kvôli ktorým nie je možné realizovať Dielo v požadovanej kvalite, pričom celkové prerušenie realizácie prác nemôže súhrnne presiahnuť dva (2) kalendárne mesiace. O prerušení prác rozhodne stavebný dozor; Zhotoviteľ bude o prerušení́ prác informovaný bez zbytočného odkladu.
4. Objednávateľ je povinný sa v termíne určenom Zhotoviteľom zúčastniť odovzdania a prevzatia Diela, pokiaľ sa písomne nedohodne so Zhotoviteľom inak.
5. Dielo je riadne vykonané až úspešným vykonaním všetkých skúšok predpísaných všeobecne záväznými právnymi predpismi, záväznými normami a projektovou dokumentáciou a predložením dokladov o týchto skúškach Objednávateľovi.
6. Objednávateľ prevezme Dielo za splnenia § 555 ods. 2 Obchodného zákonníka, ak Dielo zodpovedá vlastnostiam vymieneným objednávateľom v Zmluve, kvantitatívnym a kvalitatívnym požiadavkám kladeným na Dielo v Zmluve a jej Prílohách a tieto vlastnosti a požiadavky sú preukázané vykonaním dohodnutých skúšok Dokumentáciou kvality.
7. O odovzdaní Diela sa spíše Protokol o odovzdaní a prevzatí Diela (ďalej len „Protokol“), ktorý podpíšu osoby oprávnené konať vo veciach technických za každú zo Zmluvných strán. Za deň vykonania Diela sa považuje deň uvedený v Protokole ako deň podpisu Objednávateľa - osoby oprávnenej za objednávateľa rokovať vo veciach technických.
8. Dielo sa považuje za protokolárne odovzdané riadne, keď bolo zrealizované bez vád alebo s drobnými vadami a nedorobkami, ktoré nebránia užívaniu Diela. Objednávateľ je povinný riadne a včas odovzdané Dielo prevziať aj s drobnými vadami a nedorobkami v prípade, ak tieto drobné vady a nedorobky budú uvedené v Protokole, vrátane určenia technicky možnej lehoty na ich odstránenie. O tom, či má Dielo vady alebo nedorobky a aký majú vplyv na užívanie Diela, rozhoduje objednávateľ. V prípade, že sa medzi Zmluvnými stranami nedosiahne dohoda o spôsobe a čase odstránenia drobných vád a nedorobkov, nebude Objednávateľ povinný Dielo prevziať. Objednávateľ však nebude oprávnený odmietnuť prevzatie Diela podľa predchádzajúcej vety tohto bodu Zmluvy v prípade, ak Zhotoviteľom navrhovaná lehota na odstránenie drobných vád a nedorobkov Diela bude kratšia alebo rovnajúca sa 15 kalendárnym dňom.

* Vadou sa rozumie odchýlka v kvalite, rozsahu alebo parametroch Diela stanovených projektovou dokumentáciou, touto Zmluvou, všeobecne záväznými právnymi predpismi alebo technickými normami.
* Nedorobkom sa rozumie nedokončená práca oproti projektovej dokumentácii. Na účely uplatňovania nárokov zo záruky za Dielo, zo zábezpeky a zmluvných pokút sa nedorobky považujú za vady Diela.

1. Nevyhnutnou súčasťou Protokolu (vo forme Príloh) sú nasledovné doklady dodané zhotoviteľom:
2. projektová dokumentácia skutočného vyhotovenia Diela,
3. dve kópie stavebného denníka,
4. fotodokumentácia priebehu zhotovovania Diela,
5. certifikáty použitých materiálov a výrobkov,
6. doklady o likvidácii odpadu,
7. revízne správy,
8. doklady o vykonaných skúškach,
9. doklady o trhovej skúške podkladu pre kotvy pri realizácii strechy (protokoly o skúške),
10. doklad o vstupnom zaškolení zamestnancov objednávateľa na prevádzkovanie nových zariadení,
11. originál garančnej bankovej záruky/poistenia záruky/doklad o zložení zmluvnej zábezpeky.
12. Absencia niektorého z dokladov podľa bodu 9 tohto článku Zmluvy je dôvodom pre nezačatie preberacieho konania.
13. Povinnými obsahovými náležitosťami Protokolu je:
    * údaje o Zhotoviteľovi a Objednávateľovi,
    * názov zákazky, číslo Zmluvy,
    * označenie Diela, ktoré sa odovzdáva a preberá,
    * dátum začatia stavebných prác podľa Zmluvy, skutočný dátum začatia stavebných prác,
    * dátum ukončenia stavebných prác podľa Zmluvy, skutočný dátum ukončenia stavebných prác,
    * skutočný rozsah vykonaných stavebných prác, odsúhlasený stavebným dozorom Objednávateľa,
    * označenie stavbyvedúceho, stavebného dozoru, technického dozoru Objednávateľa,
    * jednotková cena za príslušnú časť Diela podľa Zmluvy a jednotková cena podľa skutočného rozsahu stavebných prác odsúhlasených stavebným dozorom Objednávateľa,
    * údaje o dĺžke záručnej doby poskytnutej výrobcom prvkov,
    * prehlásenie Objednávateľa, či príslušnú časť Diela preberá alebo nepreberá,
    * zhodnotenie akosti vykonaných prác,
    * súpis odovzdaných dokladov,
    * prípadne zoznam chýb a nedorobkov,
    * dátum, mená a podpisy oprávnených zástupcov Zmluvných strán.
14. Ak objednávateľ odmieta Dielo prevziať, je povinný uviesť dôvody.
15. Zhotoviteľ je povinný odstrániť vady, ktoré boli zistené pri preberacom konaní a sú uvedené v Protokole, a to v lehote dohodnutej písomne s objednávateľom, inak v lehote primeranej rozsahu a povahe týchto vád. V prípade, že Zhotoviteľ nezačne práce na odstraňovaní týchto vád včas alebo ich včas neodstráni, je Objednávateľ oprávnený dať ich odstrániť tretej osobe alebo vady odstrániť sám a je oprávnený uhradiť náklady potrebné na odstránenie takýchto vád z bankovej záruky/poistenia záruky/zmluvnej zábezpeky.
16. Zhotoviteľ je povinný pri odovzdaní Diela usporiadať svoje stroje, zariadenia, zvyšný materiál a odpad na pracovisku tak, aby mohol Objednávateľ Dielo riadne prevziať. Pracovisko je Zhotoviteľ povinný úplne vypratať do 2 dní odo dňa protokolárneho odovzdania Diela okrem zariadení nutných na odstránenie zistených vád a nedorobkov.

**Článok 8**

**Práva a povinnosti zmluvných strán, súčinnosť**

1. Zmluvné strany sa zaväzujú si navzájom poskytnúť všetku potrebnú súčinnosť, ktorú od nich možno spravodlivo požadovať, na riadny a včasný výkon práv a plnenie povinností vyplývajúcich z tejto Zmluvy.
2. Objednávateľ najneskôr ku dňu odovzdania Staveniska:
   1. oznámi Zhotoviteľovi informáciu o kontaktnej osobe/zástupcovi Objednávateľa, ktorá bude konať v jeho mene v rozsahu - meno, priezvisko, rozsah oprávnenia - písomné plnomocenstvo, kontaktné údaje na poverenú osobu (v prípade zmeny oznámi Zhotoviteľovi informáciu o zmene kontaktnej osoby/zástupcovi objednávateľa a to najneskôr do troch (3) kalendárnych dní pred uskutočnením zmeny kontaktnej osoby)
   2. doručí Zhotoviteľovi rozsah práv a povinností každého zástupcu oprávneného konať v mene Objednávateľa s presným vymedzením jeho kompetencií v jednom vyhotovení vo forme písomného plnomocenstva.
3. Zhotoviteľ najneskôr ku dňu prevzatia Staveniska:
   1. oznámi Objednávateľovi informáciu o kontaktnej osobe/zástupcovi Zhotoviteľa, ktorá bude konať v jeho mene v rozsahu - meno, priezvisko, rozsah oprávnenia - písomné plnomocenstvo, kontaktné údaje na poverenú osobu (v prípade zmeny oznámi objednávateľovi informáciu o zmene kontaktnej osoby/zástupcovi Zhotoviteľa najneskôr 3 dní pred uskutočnením zmeny)
   2. doručí Objednávateľovi Rozsah práv a povinností každého zástupcu oprávneného konať v mene Zhotoviteľa s presným vymedzením jeho kompetencií v jednom vyhotovení vo forme písomného plnomocenstva,
   3. oznámi Objednávateľovi osobu, ktorá bude na náklady Zhotoviteľa vykonávať funkciu koordinátora bezpečnosti podľa nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v platnom znení, ktorú Zhotoviteľ preukáže predložením fotokópie relevantného dokladu preukazujúceho jeho odbornú spôsobilosť nie staršou ako 3 mesiace, predloženie plánu BOZP tykajúceho sa realizácie Diela, vyhlásenie osoby koordinátora, že bude k dispozícii Zhotoviteľovi na plnenie predmetu zákazky, a to po celú dobu realizácie Diela, pričom Zhotoviteľ môže preukázať splnenie tejto podmienky využitím technickej alebo odbornej kapacity inej osoby (v prípade zmeny oznámi Zhotoviteľovi informáciu o zmene osoby - koordinátora bezpečnosti objednávateľovi najneskôr do troch (3) kalendárnych dní pred uskutočnením zmeny tejto osoby).
4. Objednávateľ je prostredníctvom oprávnených osôb uvedených v  tejto Zmluve oprávnený dávať záväzné pokyny Zhotoviteľovi, ktorý je povinný sa nimi riadiť. Ak sú tieto pokyny v rozpore so všeobecne záväznými právnymi predpismi Slovenskej republiky, európskymi normami, slovenskými technickými normami alebo v rozpore s odbornými postupmi v stavebníctve, Zhotoviteľ musí o tomto rozpore bez zbytočného odkladu informovať Objednávateľa. Zhotoviteľ je ďalej povinný bez zbytočného odkladu upozorniť oprávnenú osobu Objednávateľa na nevhodnú povahu alebo vady vecí, podkladov alebo pokynov daných mu oprávnenou osobou Objednávateľa na vyhotovenie Diela. Ak Zhotoviteľ nesplní povinnosť podľa tohto bodu Zmluvy, nesie zodpovednosť za všetky škody vzniknuté porušením tejto povinnosti, ibaže Objednávateľ prostredníctvom oprávnenej osoby trval na svojich pokynoch a/alebo na použití vadných vecí a/alebo podkladov aj napriek tomu, že bol Zhotoviteľom na ich nevhodnosť a/alebo vady upozornený.
5. Zhotoviteľ realizuje Dielo ako oprávnená odborná právnická osoba podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „**Stavebný zákon**“). Zhotoviteľ sa zaväzuje zabezpečiť trvalé vedenie realizácie Diela autorizovaným technikom (stavbyvedúcim ),
6. Zhotoviteľ sa zaväzuje na Stavenisku dodržiavať platné predpisy v oblasti bezpečnosti práce a ochrany zdravia pri práci, protipožiarne predpisy a opatrenia, ako aj ustanovenia Zákonníka práce týkajúce sa najmä (avšak nielen) minimálnej mzdy, časového hodinového fondu, formy zamestnávania. Zhotoviteľ je povinný písomne oboznámiť zamestnancov a subdodávateľov zúčastňujúcich sa na realizácii Diela s týmito predpismi a opatreniami.
7. Zhotoviteľ nesmie svojou činnosťou v priebehu realizácie Diela poškodiť alebo zničiť majetok v správe objednávateľa; v prípade jeho zničenia alebo poškodenia je povinný uviesť majetok bez zbytočného odkladu a na svoje náklady do pôvodného stavu aký bol pred poškodením.
8. Zhotoviteľ nebude zbytočne alebo nevhodne obmedzovať:
   1. užívanie priestorov Objednávateľa, resp. skráti toto obmedzenie na nevyhnutný rozsah,
   2. prevádzkovanie zariadení Objednávateľa, resp. nebude zasahovať do žiadnych zariadení, strojov, priestorov, objektov a predmetov, ktoré nie sú stavebnou činnosťou priamo dotknuté a postup prác bude koordinovať so zástupcom Objednávateľa,
   3. prístup a používanie všetkých ciest a chodníkov bez ohľadu na to, či sú verejné alebo vo vlastníctve, resp. správe Objednávateľa alebo iných osôb alebo
   4. pohodlie verejnosti.
9. Objednávateľ umožní Zhotoviteľovi zriadiť zariadenie Staveniska v areáli Budovy. Pozemok od hranice Budovy, na ktorej budú realizované stavebné práce je v správe Objednávateľa. Zhotoviteľ zabezpečí a uskladní stavebný materiál tak, aby tento neprekážal a neohrozoval riadny chod prevádzky. Zhotoviteľ nesie plnú zodpovednosť za materiál a zariadenie nachádzajúce sa na Stavenisku. Zhotoviteľ nesie zodpovedať za ochranu životného prostredia i okolitých priestorov, za dodržiavanie nočného a nedeľného pokoja.
10. Zhotoviteľ sa zaväzuje, že zabezpečí v potrebnom rozsahu Stavenisko a zabrané priestranstvo voči prístupu nepovolaných osôb bežným spôsobom. Náklady s týmto spojené sú zahrnuté v cene Diela. Zhotoviteľ zabezpečí počas celej doby vykonania Diela na ploche fasády montáž a údržbu ochrannej siete lešenia.
11. Zhotoviteľ je povinný pri realizácii Diela zabezpečiť ochranu rozvodov tepla, plynu, kanalizácie, vodovodu, inžinierskych sietí, podzemných telekomunikačných vedení a verejného osvetlenia a zaväzuje sa, že počas realizácie Diela nebude stavebný materiál ukladať na cestné teleso.
12. Zhotoviteľ je povinný dokladovať zaradenie odpadov vznikajúcich počas zhotovovania Diela podľa vyhlášky Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov a doložiť evidenciu vzniknutých odpadov a vyplnené tlačivo „Hlásenie o vzniku odpadu a nakladaní s ním“ v zmysle Prílohy č. 8 k vyhláške Ministerstva životného prostredia Slovenskej republiky č. 310/2013 Z. z., ktorou sa vykonávajú niektoré ustanovenia zákona o odpadoch.
13. Za účelom separovania recyklovateľných materiálov a výrobkov po skončení ich životnosti a náležitého nakladania s nimi, poskytne Objednávateľ, na nevyhnutne potrebný čas, vyhradený priestor v areáli Budovy na skladovanie takýchto materiálov a výrobkov.
14. Zhotoviteľ je povinný najneskôr ku dňu odovzdania a prevzatia Diela Objednávateľom celkom vyčistiť Stavenisko a uviesť ho do vhodného stavu pre riadne užívanie Diela. Po ukončení stavebných prác uvedie Zhotoviteľ terén dotknutý stavebnou činnosťou do pôvodného stavu. Prípadné škody vzniknuté na cudzích nehnuteľnostiach realizáciou stavebných prác, resp. škody vzniknuté v dôsledku ich preukázateľného vplyvu na konštrukcie Budovy, je Zhotoviteľ povinný odstrániť na vlastné náklady.
15. Zhotoviteľ je oprávnený umiestniť na Stavenisku pútače so svojím firemným menom a údajmi o svojej firme, a tiež svojich subdodávateľov. Zhotoviteľ je súčasne povinný označiť realizovanú stavbu údajmi podľa príslušných predpisov a rozhodnutí, a to najmä podľa Stavebného zákona.

**Článok 9**

**Zastupovanie, komunikácia a doručovanie**

1. Zastupovaním Zmluvných strán počas zhotovovania Diela sú v rozsahu uvedenom v tejto Zmluve poverení títo zástupcovia Zmluvných strán:

......................................................., stavebný dozor (za Objednávateľa),

........................................................, osoba oprávnená rokovať vo veciach technických (zástupca Objednávateľa vo veciach technických),

........................................................, stavbyvedúci ako zodpovedný pracovník a ako zástupca Zhotoviteľa,

........................................................, osoba oprávnená rokovať vo veciach technických (zástupca Zhotoviteľa vo veciach technických).

Stavebno- technický dozor stavby ako zástupca Objednávateľa môže poveriť svojim zastupovaním ďalších úsekových stavebno-technických dozorov Objednávateľa, ktorí pôsobia na Diele.

1. Komunikácia medzi Zmluvnými stranami bude prebiehať prostredníctvom kontaktných osôb Objednávateľa a Zhotoviteľa uvedených v bode 1 tohto článku.
2. Akákoľvek písomná komunikácia medzi Zmluvnými stranami v tejto súvislosti sa bude adresovať príslušnej Zmluvnej strane a bude sa považovať za doručenú v prípade:
   1. osobného doručenia, prostredníctvom kuriérskej služby alebo inak, po jej osobnom prijatí,
   2. doručenie e-mailom, po doručení potvrdenia od príjemcu o jej prijatí, alebo
   3. doporučenej zásielky, k dátumu uvedenému na potvrdení o doručení alebo na potvrdení o tom, že zásielku nie je možné doručiť.
3. Za deň doručenia zásielky Zmluvnej strane, ktorej bola adresovaná sa považuje takisto deň,
   1. v ktorom ju táto Zmluvná strana odoprela prijať,
   2. ktorým márne uplynula odberná́ lehota pre jej vyzdvihnutie si na pošte alebo
   3. kedy bola na nej zamestnancom pošty vyznačená poznámka, že “adresát sa odsťahoval”, “adresát je neznámy” alebo iná poznámka, ktorá́ podľa poštového poriadku znamená́ nedoručiteľnosť zásielky.
4. Dôležité písomnosti podľa tejto Zmluvy (ako napr. oznámenia o odstúpení a iné písomné oznámenia) sa musia doručovať osobne alebo prostredníctvom doporučenej zásielky.

**Článok 10**

**Vlastnícke právo a prechod nebezpečenstva škody**

1. Riadnym odovzdaním Diela (príslušnej časti Diela) tzn. okamihom podpisu oprávnenej osoby konajúcej za Objednávateľa na Protokole prechádza na Objednávateľa nebezpečenstvo vzniku škody na Diele. Za poškodenie alebo zničenie Diela alebo jeho časti zodpovedá Zhotoviteľ až do času riadneho odovzdania Diela Objednávateľovi. Zhotoviteľ zodpovedá za škodu spôsobenú prevádzkovou činnosťou Zhotoviteľa počas zhotovovania Diela na majetku Objednávateľa a tretích osôb, ako aj za škodu na zdraví a živote osôb na Stavenisku.
2. Vlastníkom zhotovovaného Diela je od počiatku Objednávateľ. Vlastnícke právo k jednotlivým materiálom, komponentom, výrobkom a iným častiam Diela použitým Zhotoviteľom nadobúda Objednávateľ okamihom ich zabudovania do Diela.
3. Objednávateľ realizoval v roku 2020 Rekonštrukciu budovy Úradu priemyselného vlastníctva SR, v rámci ktorého boli vykonané nasledovné činnosti:

Výmena otvorových konštrukcií,

Zateplenie obvodového plášťa,

Zateplenie strešného plášťa,

Rekonštrukcia kotolne,

Rekonštrukcia vnútorného osvetlenia a elektroinštalácií,

Rekonštrukcia bleskozvodu,

na ktoré poskytuje zhotoviteľ rekonštrukcie záručnú dobu na stavebné časti Diela v trvaní šesťdesiat (60) mesiacov, ktorá v súčasnosti trvá.

1. Zhotoviteľ sa zaväzuje vykonávať práce a súvisiace činnosti resp. stavebné úpravy a aktivity v súvislosti s predmetom Zmluvy tak, aby nedošlo k poškodeniu častí dotknutých zárukou v zmysle predchádzajúceho bodu tohto článku. Zhotoviteľ bude zodpovedný za škody preukázateľne vzniknuté v dôsledku jeho činností a aktivít, ako aj za to, ak v dôsledku činností a aktivít Zhotoviteľa prestane platiť záruka zhotoviteľa rekonštrukcie na činnosti uvedené v bode 3. tohto článku alebo zhotoviteľ rekonštrukcie požiada o vrátenie záručnej listiny.

**Článok 11**

**Záručná doba**

1. Zhotoviteľ poskytuje na Dielo záruku. Zhotoviteľ zodpovedá za to, že zhotovené Dielo bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Zhotoviteľ zodpovedá za vady, ktoré má Dielo v čase jeho odovzdania Objednávateľovi, a za vady, ktoré vznikli počas záručnej doby.
2. Záručná doba začína plynúť odo dňa nasledujúceho po podpise Protokolu Zmluvnými stranami. Záručná doba sa končí uplynutím 60 mesiacov plynúcich od odovzdania Diela Zhotoviteľom Objednávateľovi. Pri výrobkoch, zabudovaných materiáloch, prvkoch a technologických zariadeniach sa končí záručná doba uplynutím doby zhodnej s dĺžkou záručnej doby poskytovanej ich výrobcom, minimálne však doby 24 mesiacov plynúcej odo dňa odovzdania Diela Zhotoviteľom Objednávateľovi. Údaje o dĺžke záručnej doby poskytnutej výrobcom výrobkov, zabudovaných materiálov, prvkov a technologických zariadení budú súčasťou dokladovej časti Protokolu o odovzdaní a prevzatí Diela. Záručná doba sa predlžuje (t. j. vyššie uvedený termín jej ukončenia sa odďaľuje) o dobu, v ktorej Objednávateľ nemohol pre vady, za ktoré zodpovedá Zhotoviteľ, riadne užívať celú stavbu alebo jej časť zodpovedajúcu Dielu podľa tejto Zmluvy, alebo o dobu v ktorej riadne a včas neodstránil vady uplatnené Objednávateľom.
3. Zhotoviteľ nezodpovedá za vady Diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej odbornej starostlivosti nemohol zistiť ich nevhodnosť alebo na ňu písomne upozornil Objednávateľa a ten na ich použití písomne trval.
4. Zhotoviteľ nezodpovedá za tie vady Diela, ktoré vzniknú v dôsledku mechanického poškodenia vykonaného Objednávateľom alebo zásahom tretích osôb na strane Objednávateľa alebo nesprávnou údržbou; zhotoviteľ je za týmto účelom povinný preukázateľne oboznámiť najneskôr ku dňu protokolárneho prevzatia Diela so správnym spôsobom údržby a užívaním Diela. Zhotoviteľ taktiež nezodpovedá za vady Diela, ktoré nastali v dôsledku neodborného zásahu alebo nesprávneho užívania zo strany Objednávateľa alebo tretej osoby alebo okolnosťami, ktoré vylučujú zodpovednosť zhotoviteľa v zmysle § 374 Obchodného zákonníka.
5. Zhotoviteľ sa zaväzuje začať s odstraňovaním prípadných vád Diela bez zbytočného odkladu po doručení oznámenia vady Objednávateľom, pri vadách ohrozujúcich prevádzku stavby alebo vyvolávajúcich nebezpečenstvo vzniku bezprostrednej škody do 24 hodín od doručenia oznámenia vady Objednávateľom. Zhotoviteľ sa zaväzuje odstrániť vadu v čo najkratšom technicky možnom čase, vždy však najneskôr do 7 kalendárnych dní od doručenia oznámenia vady Objednávateľom, pokiaľ sa nedohodol so zástupcom Objednávateľa inak. Pri vadách Diela uvedených v Protokole sa za doručenie oznámenia vady Zhotoviteľovi považuje podpísanie tohto Protokolu oboma zmluvnými stranami.
6. Zhotoviteľ je povinný bez zbytočného odkladu odstrániť aj také vady Diela, ktorých zodpovednosť za ich vznik popiera, ale ich odstránenie neznesie odklad. Náklady takto vzniknuté budú Zhotoviteľovi uhradené na základe vzájomnej dohody. Ak Zhotoviteľ tieto vady neodstráni, má Objednávateľ právo odstrániť uvedené nedostatky sám alebo inou osobou. Ak sa preukáže, že je Zhotoviteľ zodpovedný za vznik týchto vád, uplatní sa postup podľa bodu 7. tohto článku.
7. Ak Zhotoviteľ vadu včas neodstráni, je Objednávateľ oprávnený žiadať primeranú zľavu z ceny Diela, alebo dodanie náhradného predmetu plnenia, alebo je oprávnený odstúpiť od Zmluvy alebo zabezpečiť odstránenie vady na náklady Zhotoviteľa treťou osobou, prípadne sám túto vadu odstrániť na náklady Zhotoviteľa. Náklady na odstránenie vady Objednávateľom alebo ním poverenou treťou osobou môže Objednávateľ uhradiť z prostriedkov bankovej záruky/poistenia záruky/zmluvnej zábezpeky. Ak Objednávateľ zvolí nárok na dodanie náhradného predmetu plnenia, je Zhotoviteľ povinný ho dodať do 10 dní od uplatnenia nároku, ak sa nedohodol so zástupcom Objednávateľa inak.
8. Rovnaké práva ako práva uvedené v predchádzajúcom bode tohto článku má Objednávateľ i v prípade, ak je vada Diela neodstrániteľná.

**Článok 12**

**Zodpovednosť za porušenie zmluvných povinností, pokuty a náhrada škody**

1. Zhotoviteľ realizuje Dielo s odbornou starostlivosťou pri zohľadnení a dodržaní všetkých príslušných všeobecne záväzných právnych predpisov Slovenskej republiky, európskych noriem, slovenských technických noriem a obchodných zvyklostí v stavebníctve. Kvalita vykonaného Diela musí byť v súlade s technickými normami a štandardmi obvykle aplikovanými v stavebníctve, ako aj so všetkými požiadavkami špecifikovanými touto Zmluvou vrátane  jej príloh, Podkladmi a platnými všeobecne záväznými právnymi predpismi Slovenskej republiky.
2. Zhotoviteľ zodpovedá za škodu, ktorá vznikne Objednávateľovi alebo tretej osobe v dôsledku porušenia jeho povinností vyplývajúcich z tejto Zmluvy a všeobecne záväzných právnych predpisov.
3. Ak Zhotoviteľ pri zhotovovaní Diela a počas trvania tohto zmluvného vzťahu spôsobí škodu Objednávateľovi alebo tretím osobám porušením povinností vyplývajúcich z tejto Zmluvy alebo všeobecne záväzných právnych predpisov, je zodpovedný voči prípadným nárokom Objednávateľa, ako aj tretích osôb na bezodkladnú náhradu takto spôsobenej škody.
4. V prípade omeškania Objednávateľa s úhradou oprávnene vystavenej faktúry, má Zhotoviteľ právo uplatniť úrok z omeškania vo výške stanovenej príslušnými právnymi predpismi.
5. Ak Zhotoviteľ nevykoná Dielo včas, má Objednávateľ právo na zaplatenie zmluvnej pokuty vo výške max. 0,2% z celkovej ceny diela bez DPH za každý začatý deň omeškania. Zhotoviteľ je povinný túto zmluvnú pokutu zaplatiť.
6. Ak Zhotoviteľ neodstráni vadu v lehote stanovenej v tejto Zmluve, inak v primeranej lehote dohodnutej zmluvnými stranami, má Objednávateľ nárok na zaplatenie zmluvnej pokuty vo výške 100,00 EUR za každú vadu a každý začatý deň omeškania až do jej odstránenia. Zhotoviteľ má povinnosť túto pokutu uhradiť.
7. Ak Zhotoviteľ, resp. pracovníci Zhotoviteľa, porušia ktorúkoľvek povinnosť uvedenú v tejto Zmluve alebo vo všeobecne záväznom právnom predpise na zaistenie bezpečnosti a ochrany zdravia pri práci a požiarnej ochrany alebo v ostatných právnych predpisoch a pokynoch na zaistenie bezpečnosti a ochrany zdravia pri práci a požiarnej ochrany alebo v zápise o odovzdaní a prevzatí staveniska, ak ide o povinnosť smerujúcu k zaisteniu bezpečnosti a ochrany zdravia pri práci a požiarnej ochrane, napriek tomu, že bol zástupcom Objednávateľa písomne (osobitným listom alebo zápisom v stavebnom denníku) upozornený na predchádzajúce porušenie tej istej povinnosti, má Objednávateľ nárok na zaplatenie zmluvnej pokuty vo výške 100,00 EUR za každé preukázateľné porušenie ktorejkoľvek povinnosti uvedenej v tejto Zmluve Zhotoviteľom resp. pracovníkmi Zhotoviteľa. Zhotoviteľ má povinnosť túto pokutu uhradiť.
8. Ak Zhotoviteľ, resp. pracovníci Zhotoviteľa, budú realizovať Dielo bez použitia predpísaných osobných ochranných pracovných prostriedkov (ako sú pracovná obuv, pracovný odev, ochranná prilba, pracovné rukavice, ochranné okuliare, štíty apod.), napriek tomu, že bol zástupcom Objednávateľa písomne (osobitným listom alebo zápisom v stavebnom denníku) upozornený na predchádzajúce porušenie tej istej povinnosti, má Objednávateľ právo na zaplatenie zmluvnej pokuty zhotoviteľom vo výške 100,00 EUR za každú nepoužitú osobnú a ochrannú pracovnú pomôcku u jedného pracovníka Zhotoviteľa. Zhotoviteľ má povinnosť túto pokutu uhradiť.
9. Ak Zhotoviteľ poruší akúkoľvek svoju povinnosť vyplývajúcu z tejto Zmluvy, **najmä** ale nielen povinnosti súvisiace so stavebnými odpadmi má Objednávateľ právo na zaplatenie zmluvnej pokuty Zhotoviteľom vo výške 250,00 EUR za každé takéto porušenie, a to aj opakovane. Zhotoviteľ má povinnosť túto pokutu uhradiť.
10. Ak Zhotoviteľ nevyprace Stavenisko v lehote uvedenej v tejto zmluve, má Objednávateľ právo na zaplatenie zmluvnej pokuty Zhotoviteľom vo výške 100,00 EUR za každý deň omeškania s vyprataním Staveniska. Zhotoviteľ má povinnosť túto pokutu uhradiť.
11. Zhotoviteľ zodpovedá za všetky pokuty a sankcie uložené Objednávateľovi z dôvodu, že Zhotoviteľ porušil zákaz nelegálneho zamestnávania alebo neposkytol Objednávateľovi potrebnú súčinnosť podľa zákona o nelegálnom zamestnávaní. Zhotoviteľ má povinnosť túto pokutu uhradiť.
12. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
13. Uplatnením alebo zaplatením zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty Zhotoviteľom nezbavuje zhotoviteľa povinnosti, ktorej splnenie zmluvná pokuta zabezpečuje.
14. Zmluvné strany vyhlasujú, že zmluvné pokuty dohodnuté v tejto Zmluve považujú za primerané a v súlade so zákonom vzhľadom na dôležitosť zabezpečovanej povinnosti, lehoty plnenia a cenu Diela.
15. Zmluvné strany sa dohodli, že Objednávateľ je oprávnený jednostranne započítať zmluvné pokuty uplatnené voči Zhotoviteľovi na pohľadávky Zhotoviteľa voči Objednávateľovi.
16. Žiadna zo zmluvných strán nie je zodpovedná za nesplnenie povinností stanovených touto Zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť (ďalej len vyššia moc).
17. Pre účely tejto Zmluvy sa za vyššiu moc považujú mimoriadne okolnosti brániace dočasne alebo trvalo splneniu v nej stanovených povinností, pokiaľ nastali po jej uzatvorení nezávisle na vôli povinnej strany a pokiaľ nemohli byť tieto okolnosti alebo ich následky povinnou stranou odvrátené, ani pri vynaložení všetkého úsilia, ktoré je rozumné v danej situácii požadovať.
18. Konkrétne sa za vyššiu moc v zmysle tejto Zmluvy považujú najmä – vojna, nepriateľské akcie, invázia, činy cudzích nepriateľov, vzbura, revolúcia, povstanie, vojenský puč, násilné prevzatie moci, občianska vojna, radiácia, kontaminácia rádioaktivitou z jadrových palív a jadrových odpadkov, rádioaktívne toxické výbušniny alebo iné nebezpečné vlastnosti akýchkoľvek jadrových výbušných zariadení alebo ich jadrových komponentov, tlakové vlny spôsobené lietadlami alebo inými vzdušnými objektmi, výtržnosti, občianske nepokoje, rozvrat, pokiaľ sa netýkajú len zamestnancov Zhotoviteľa alebo jeho subdodávateľov, účinky prírodných síl, ktoré sa nedali predvídať a preto ani skúsený Zhotoviteľ nemohol proti nim podniknúť náležité opatrenia, nepriaznivé poveternostné podmienky, ktoré znemožňujú výkon prác v zmysle príslušných technických noriem (napr. mráz, silný vietor a pod.).
19. Za vyššiu moc sa však nepokladajú okolnosti, ktoré vyplývajú z osobných, najmä hospodárskych pomerov povinnej strany a ďalej prekážky plnenia, ktoré bola táto strana povinná prekonať alebo odstrániť podľa tejto Zmluvy, obchodných zvyklostí alebo všeobecne záväzných právnych predpisov, ani zmena meny štátu, kde sa zhotovuje Dielo.

**Článok 13**

**Banková záruka, poistenie záruky, zmluvná zábezpeka**

1. Zhotoviteľ odovzdal najneskôr ku dňu uzatvorenia (podpisu) Zmluvy objednávateľovi „Bankovú záruku/ Poistenie záruky za riadne vykonanie Diela“ (výkonová banková záruka) na zabezpečenie riadneho plnenia/splnenia Diela, a to pre prípad, že Zhotoviteľ nebude plniť svoje povinnosti podľa tejto Zmluvy a Objednávateľovi voči nemu vznikne nárok a/alebo pohľadávka. Banková záruka/Poistenie záruky je vystavená/é v prospech Objednávateľa „bez výhrad“ a bude vystavená/é bankou podľa zákona č. 483/2001 Z. z. o bankách v znení neskorších predpisov alebo poisťovňou podľa zákona č. 39/2015 Z. z. o poisťovníctve v  znení neskorších predpisov, obsahuje záväzok, že v lehote 15 dní po doručení písomnej žiadosti Objednávateľa na zaplatenie, zaplatí banka/ poisťovňa akúkoľvek sumu až do výšky 10.000,- € (slovom desaťtisíc eur) bez DPH v období medzi prevzatím Staveniska a podpisom Protokolu. Objednávateľ je oprávnený použiť bankovú záruku/poistenie záruky alebo jej časť v prípade, ak zhotoviteľ poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality Diela, termínu riadneho dokončenia Diela a/alebo nedodržanie termínu na odstránenie zistených nedorobkov a vád Diela v čase jeho plnenia zo strany Zhotoviteľa, po Objednávateľovom písomnom upozornení Zhotoviteľa, ktorý si svoj záväzok nesplní ani v poskytnutej primeranej lehote na nápravu. V prípade využitia bankovej záruky/poistenia záruky alebo jej časti Objednávateľom, bude Zhotoviteľ bez zbytočného odkladu povinný doplniť bankovú záruku/poistenie záruky do plnej výšky, t. j. 10.000,- € (slovom desaťtisíc eur) bez DPH, a to najneskôr do 15 dní od doručenia výzvy Objednávateľa na jej doplnenie. V prípade riadneho splnenia Zmluvy sa banková záruka/poistenie záruky vráti Zhotoviteľovi do 30 dní po odovzdaní a prevzatí ukončeného Diela.
2. Zhotoviteľ je povinný najneskôr ku dňu podpísania Protokolu odovzdať Objednávateľovi záručnú listinu – doklad preukazujúci poskytnutie bankovej záruky/poistenia záruky, obsahom ktorej bude záväzok všeobecne akceptovateľnej banky/ poisťovne uspokojiť Objednávateľa do výšky akejkoľvek splatnej peňažnej pohľadávky Objednávateľa voči Zhotoviteľovi z titulu zodpovednosti zhotoviteľa za vady Diela podľa tejto Zmluvy alebo v súvislosti s ňou, a to vo výške 10.000,- € (slovom desaťtisíc eur) bez DPH; plnenie banky z uvedenej bankovej záruky/poistenia záruky môže byť podmienené len doručením písomnej výzvy Objednávateľa na plnenie vo výške peňažnej sumy určenej Objednávateľom (požiadavky banky/poisťovne na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra Objednávateľa sa nepovažujú za podmienenie plnenia banky/poisťovne z bankovej záruky/poistenia záruky). O uplatnení si nároku na plnenie z garančnej bankovej záruky/poistenia záruky voči banke/poisťovni Objednávateľ Zhotoviteľa bezodkladne informuje.
3. Garančná banková záruka/poistenie záruky musí trvať po celú záručnú dobu podľa tejto Zmluvy (60 mesiacov) a nesmie byť po uvedenú dobu odvolateľná. Zhotoviteľ je povinný do tridsiatich (30) dní po každom čerpaní garančnej bankovej záruky/poistenia záruky Objednávateľom doplniť garančnú bankovú záruku/poistenie záruky do jej pôvodnej výšky. Doplnením garančnej bankovej záruky/poistenia záruky podľa predchádzajúcej vety sa rozumie (na základe dohody s bankou):
   1. rozšírenie garančnej bankovej záruky/poistenia záruky na jej pôvodnú výšku alebo
   2. zriadenie novej garančnej bankovej záruky/poistenia záruky, pričom zhotoviteľ alebo banka/ poisťovňa doručí Objednávateľovi záručnú listinu, ktorou bola garančná banková záruka/poistenie záruky a rozšírená alebo opätovne zriadená.
4. Zhotoviteľ je povinný dohodnúť s bankou také podmienky bankovej záruky, aby banka predĺžila platnosť bankovej záruky v prípade predĺženia záručnej doby, spôsobeného neplnením záväzkov Zhotoviteľa voči Objednávateľovi vyplývajúcich zo Zmluvy, a to na celú dobu trvania predĺženej záručnej doby.
5. Nepredloženie garančnej bankovej záruky/garančného poistenia záruky podľa bodov 2 a 3 tohto článku Zmluvy bude považované za podstatné porušenie zmluvných podmienok zo strany Zhotoviteľa s následkom odstúpenia od Zmluvy zo strany Objednávateľa. Zmluvné strany sa zároveň dohodli, že v prípade porušenia povinnosti predloženia garančnej bankovej záruky/garančného poistenia záruky podľa predošlého bodu má Objednávateľ okrem práva odstúpiť od Zmluvy aj nárok na zmluvnú pokutu vo výške 25% z ceny Diela.

Alternatíva.:

1. Zhotoviteľ predložil najneskôr ku dňu podpisu Zmluvy doklad o zložení finančných prostriedkov na účet Objednávateľa, slúžiacich ako zmluvná zábezpeka na zabezpečenie riadneho plnenia Diela, ako aj na zabezpečenie odstránenia vád Diela a garančných vád. Zhotoviteľ súhlasí s tým, že zmluvná zábezpeka slúži na uspokojenie Objednávateľa do výšky akejkoľvek splatnej peňažnej pohľadávky Objednávateľa voči Zhotoviteľovi z titulu zodpovednosti Zhotoviteľa za vady Diela a garančné vady podľa Zmluvy alebo v súvislosti s ňou, a to vo výške 10.000,- € (slovom desaťtisíc eur) bez DPH, a to pre prípad, že Zhotoviteľ nebude plniť svoje povinnosti podľa tejto Zmluvy a Objednávateľovi voči nemu vznikne nárok a/alebo pohľadávka (ďalej len „zmluvná zábezpeka“). Objednávateľ si v lehote 15 dní po doručení písomného oznámenia Zhotoviteľovi uplatní akúkoľvek sumu zo zmluvnej zábezpeky až do výšky 10.000,- € (slovom desaťtisíc eur) bez DPH, a to v období odo dňa podpisu preberacieho protokolu/zápisu o odovzdaní staveniska do dňa nasledujúceho po dni uplynutia záručnej doby podľa Zmluvy. Objednávateľ je oprávnený použiť zmluvnú zábezpeku alebo jej časť v prípade, ak Zhotoviteľ poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality Diela, termínu riadneho dokončenia Diela a/alebo nedodržanie termínu na odstránenie zistených nedorobkov a vád Diela v čase jeho plnenia zo strany Zhotoviteľa, po Objednávateľovom písomnom upozornení Zhotoviteľa, ktorý si svoj záväzok nesplní ani v poskytnutej primeranej lehote na nápravu. V prípade využitia zmluvnej zábezpeky alebo jej časti Objednávateľom, bude zhotoviteľ bez zbytočného odkladu povinný doplniť zmluvnú zábezpeku do plnej výšky, t. j. 10.000,- € (slovom desaťtisíc eur) bez DPH, a to najneskôr do 15 dní od doručenia výzvy Objednávateľa na jej doplnenie. Doplnením zmluvnej zábezpeky podľa predchádzajúcej vety sa rozumie zloženie finančných prostriedkov na účet Objednávateľa tak, aby celková suma takto doplnenej zmluvnej zábezpeky dosiahla minimálne 10.000,- € (slovom desaťtisíc eur) bez DPH. Objednávateľ je povinný zmluvnú zábezpeku vo výške k času uplynutia záručnej doby na Dielo v lehote najneskôr do 15 dní od uplynutia záručnej doby na Dielo vrátiť Zhotoviteľovi prevodom na účet Zhotoviteľa uvedený v záhlaví tejto Zmluvy.
2. Nezloženie finančných prostriedkov na účet Objednávateľa podľa bodu 1 tohto článku Zmluvy bude považované za podstatné porušenie zmluvných podmienok zo strany Zhotoviteľa s následkom odstúpenia od Zmluvy zo strany Objednávateľa. Zmluvné strany sa zároveň dohodli, že v prípade porušenia povinnosti zloženia finančných prostriedkov na účet Objednávateľa podľa predošlého bodu má Objednávateľ okrem práva odstúpiť od Zmluvy aj nárok na zmluvnú pokutu vo výške 25% z ceny Diela.

Pozn.: použije sa podľa toho, či zhotoviteľ predloží bankovú záruku/poistenie záruky alebo zloží finančné prostriedky na účet verejného obstarávateľa (objednávateľa).

**Článok 14**

**Ukončenie a zánik Zmluvy**

1. Táto Zmluva zaniká:
   1. riadnym splnením všetkých práv a povinnosti zmluvných strán, odovzdaním zrealizovaného Diela podľa týchto zmluvných podmienok v požadovanom rozsahu, kvalite a stanovených lehotách
   2. odstúpením od Zmluvy pre podstatné porušenie zmluvných podmienok, ktoré ako podstatné porušenie označil v Zmluve objednávateľ. V prípade podstatného porušenia zmluvných podmienok môže objednávateľ od Zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie Zmluvy, objednávateľ môže odstúpiť od Zmluvy len v prípade, ak je určená dodatočná lehota na splnenie povinnosti/záväzku a zhotoviteľ svoju povinnosť/záväzok v tejto lehote nesplní,
   3. na základe písomnej dohody zmluvných strán, pre ukončenie Zmluvy dohodou zmluvných strán sa vyžaduje:
      * vyhotovenie Dohody o ukončení zmluvy v listinnej forme
      * dohoda o podstatných náležitostiach súvisiacich s ukončením Zmluvy najmä vysporiadanie záväzkov zmluvných strán a termín ukončenia Zmluvy.
2. Objednávateľ je oprávnený odstúpiť od Zmluvy z dôvodov podľa § 344 a nasl. Obchodného zákonníka, z dôvodov podľa ustanovení zákona o verejnom obstarávaní (§ 19) alebo z dôvodov ustanovených v tejto Zmluve.
3. Odstúpením od Zmluvy, prípadne akýmkoľvek predčasným ukončením Zmluvy zanikajú všetky práva a povinnosti strán zo Zmluvy okrem práv na náhradu spôsobenej škody, práv na dovtedy uplatnené resp. zákonné pokuty a sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady za časť Diela, ktorá bola do odstúpenia alebo iného predčasného ukončenia Zmluvy zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku Zmluvy odstúpením.
4. Odstúpením od Zmluvy zaniká Zmluva okrem práv a povinností podľa predchádzajúceho bodu tohto článku Zmluvy, a to v momente, keď prejav vôle oprávnenej Zmluvnej strany odstúpiť od Zmluvy je doručený druhej Zmluvnej strane; po tejto dobe nemožno účinky odstúpenia od Zmluvy odvolať alebo meniť bez súhlasu druhej strany. V prípade pochybnosti sa má za to, že odstúpenie od Zmluvy je účinné na tretí deň po odoslaní oznámenia o odstúpení od Zmluvy.
5. V prípade odstúpenia od Zmluvy z dôvodu porušenia povinnosti Zhotoviteľa má Objednávateľ voči Zhotoviteľovi nárok na náhradu škody spôsobenej najmä omeškaním realizácie Diela oproti termínu ukončenia realizácie Diela uvedeného v tejto Zmluve a na náhradu nákladov, oprávnených výdavkov a strát vzniknutých z dôvodov odstúpenia od Zmluvy.
6. Po uzavretí Zmluvy je objednávateľ, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, ak:
   1. Zhotoviteľ bez riadneho dôvodu odmietne prevziať Stavenisko,
   2. Zhotoviteľ nezačne stavebné práce v lehote uvedenej v Zmluve
   3. Zhotoviteľ včas nesplní akúkoľvek povinnosť určenú súťažnými podmienkami alebo požiadavkami, bez preukázania splnenia ktorej nie je možné začať zhotovovať Dielo,
   4. Zhotoviteľ z dôvodov spočívajúcich na jeho strane je v omeškaní s plnením ktoréhokoľvek postupového termínu realizácie Diela uvedeného v Harmonograme postupu prác o viac ako 7 kalendárnych dní,
   5. Zhotoviteľ je z dôvodov spočívajúcich na jeho strane v omeškaní s plnením akéhokoľvek iného čiastkového termínu realizácie prác, ktorý si Zmluvné strany dohodnú (napr. zápisom v stavebnom denníku), a napriek výzve Objednávateľa (uvedenej napr. v stavebnom denníku) nezrealizuje príslušné práce v primeranej náhradnej lehote určenej Objednávateľom (napr. v stavebnom denníku),
   6. Zhotoviteľ je v omeškaní s riadnym vykonaním Diela o viac ako 10 kalendárnych dní,
   7. Zhotoviteľ preukázateľne nevykonáva Dielo s odbornou starostlivosťou, alebo s podmienkami Zmluvy alebo vykonáva Dielo v rozpore s pokynom Objednávateľa a napriek písomnej výzve Objednávateľa nedôjde k náprave v určenej lehote,
   8. Zhotoviteľ aj napriek písomnému upozorneniu Objednávateľa, resp. oprávnenej osoby Objednávateľa (zápis v stavebnom denníku na vadné plnenie zhotoviteľa) pokračuje vo vadnom plnení,
   9. Zhotoviteľ opakovane nesplní alebo poruší zákonné alebo zmluvné povinnosti pri vedení stavebného denníka (opakovaným nesplnením/porušením sa rozumie nesplnenie/porušenie minimálne dvakrát),
   10. voči Zhotoviteľovi bol vyhlásený konkurz, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči zhotoviteľovi bol podaný návrh alebo sa vedie exekučné konanie alebo ak Zhotoviteľ vstúpil do likvidácie,
   11. ktorékoľvek vyhlásenie/prehlásenie Zhotoviteľa uvedené v tejto Zmluve je nepravdivé ku dňu uzatvorenia Zmluvy alebo sa takým stane počas realizácie Diela,
   12. Zhotoviteľ včas neodstráni Objednávateľom oznámenú vadu,
   13. Objednávateľom oznámená vada je neodstrániteľná.
7. Zhotoviteľ je oprávnený odstúpiť od Zmluvy v prípade, ak Objednávateľ podstatným spôsobom poruší Zmluvu. Podstatným porušením tejto Zmluvy zo strany Objednávateľa je omeškanie Objednávateľa so zaplatením ceny Diela o viac ako 15 dní, pričom Dielo Objednávateľ prevzal podľa podmienok v tejto Zmluve, alebo neposkytnutie súčinnosti podľa podmienok v Zmluve ani po písomnom upozornení Zhotoviteľom.
8. Pri podstatnom porušení Zmluvy môžu Zmluvné strany odstúpiť od Zmluvy do 15 dní odo dňa, kedy sa o porušení Zmluvy dozvedeli. Inak môžu odstúpiť od Zmluvy z toho istého dôvodu iba ako pri nepodstatnom porušení Zmluvy.
9. V prípade odstúpenia od Zmluvy sa na určenie ceny dovtedy vykonaných prác, výkonov a použitých materiálov použijú primerane ustanovenia tejto Zmluvy o cene Diela s prihliadnutím na prípadné nároky z vád Diela, nezaplatené pokuty a iné pohľadávky vzniknuté zo Zmluvy. Ak dôjde k odstúpeniu od Zmluvy pre porušenie povinností Zhotoviteľom, má Objednávateľ nárok na náhradu nákladov, ktoré mu vznikli s obstaraním nového Zhotoviteľa, ktorý Dielo zrealizuje. V záujme zabezpečenia pokračovania prác na predmete Zmluvy je Zhotoviteľ povinný na žiadosť Objednávateľa previesť bez zbytočného odkladu na Objednávateľa vlastnícke alebo iné právo k dodaným hmotám, materiálom, výrobkom a stavebným dielcom, a to za obvyklú cenu primeranú opotrebeniu a stavu týchto vecí.

**Článok 15**

**Ostatné ustanovenia, využitie subdodávateľov**

1. Zmluvné strany sa zaväzujú, že technické alebo obchodné informácie, s ktorými bude Zhotoviteľ alebo Objednávateľ oboznámený v priebehu účinnosti Zmluvy, sú predmetom obchodného tajomstva a nebudú použité pre akýkoľvek iný účel a nebudú sprístupnené tretím osobám. Toto ustanovenie sa nevzťahuje na údaje všeobecne známe. Týmto nie je dotknutá povinnosť zverejňovania informácií zo strany Objednávateľa podľa všeobecne záväzných právnych predpisov, a to najmä na internetovej stránke Objednávateľa, profile verejného obstarávateľa a v Centrálnom registri zmlúv vedenom Úradom vlády Slovenskej republiky. Zhotoviteľ výslovne prehlasuje, že si je tejto skutočnosti vedomý.
2. Zhotoviteľ týmto udeľuje Objednávateľovi súhlas na výkon práv z priemyselného a duševného vlastníctva súvisiacich s Dielom podľa tejto Zmluvy (vrátane projektu skutočného vyhotovenia) v územne a vecne neobmedzenom rozsahu, na neobmedzený čas, na akýkoľvek spôsob použitia (ďalej len „výhradná **Licencia**“). Odmena za poskytnutie Licencie, ako i za poskytnutie Licencie tretej osobe (sublicencie), je zahrnutá v cene Diela podľa tejto Zmluvy.
3. V prípade, ak táto Zmluva stanovuje termín vyjadrením „bezodkladne“ alebo „bez odkladu“ alebo „bez zbytočného odkladu“, uvedenou časovou lehotou sa rozumie nie neskôr ako do 3 pracovných dní.
4. Zhotoviteľ, jeho subdodávatelia a subdodávatelia podľa zákona o registri partnerov verejného sektora s povinnosťou zápisu, musia byť v súlade s § 11 ods. 1 zákona o VO zapísaní v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o RPVS**“) v čase uzatvorenia tejto Zmluvy. Objednávateľ neuzatvorí Zmluvu so Zhotoviteľom, ak v čase uzatvorenia Zmluvy nebude mať on, jeho subdodávatelia alebo subdodávatelia podľa zákona o RPVS splnenú podmienku zápisu v registri partnerov verejného sektora alebo ak Zhotoviteľovi bude uložený zákaz účasti podľa § 182 ods. 3 písm. b) zákona o VO. Objednávateľ je oprávnený odstúpiť od tejto Zmluvy, ak nebol Zhotoviteľ a/alebo jeho subdodávateľ v čase uzatvorenia tejto Zmluvy a/alebo zmluvy o subdodávke zapísaný v registri partnerov verejného sektora alebo ak bol vymazaný z registra partnerov verejného sektora, alebo ak mu bol právoplatne uložený zákaz účasti podľa § 182 ods. 3 písm. b) zákona o VO.
5. Zhotoviteľ predkladá v **Prílohe č. 6** Zmluvy zoznam všetkých svojich subdodávateľov s uvedením  ich identifikačných údajov, podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) zákona o verejnom obstarávaní a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o subdodávateľovi.
6. Objednávateľ je oprávnený požiadať Zhotoviteľa o zmenu subdodávateľa vybratého Zhotoviteľom, ak má na to závažné dôvody (napr. nekvalitne realizované plnenia konkrétnym subdodávateľom na predchádzajúcich zákazkách a pod.). Zhotoviteľ je povinný žiadosti Objednávateľa podľa predchádzajúcej vety bezodkladne vyhovieť a zmeniť subdodávateľa.
7. Zhotoviteľ je povinný počas plnenia tejto Zmluvy Objednávateľovi najneskôr
   1. v čase jej uzavretia uviesť údaje o všetkých známych subdodávateľoch v rozsahu názov, adresa sídla, IČO a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia,
   2. v deň, ktorý bezprostredne nasleduje po dni, kedy nastala zmena údajov subdodávateľa, oznámiť akúkoľvek zmenu údajov o subdodávateľovi,
   3. najneskôr v deň, ktorý predchádza dňu, v ktorom nastane (akákoľvek) zmena subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má Zhotoviteľ v úmysle zadať subdodávateľovi, údaje navrhovaného subdodávateľa v rozsahu názov, adresa sídla, IČO a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
8. Objednávateľ vyžaduje, aby každý subdodávateľ spĺňal povinnosti podľa zákona o RPVS, ako aj podmienky účasti týkajúce sa osobného postavenia podľa § 32 ods. 1 písm. e) ZVO a neexistovali u neho dôvody na vylúčenie podľa § 40 ods. 6 písm. a) až h) a ods. 7 ZVO a nebol mu právoplatne uložený zákaz účasti podľa § 182 ods. 3 písm. b) ZVO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu Zmluvy, ktorú má subdodávateľ plniť.
9. Ak navrhovaný subdodávateľ nespĺňa podmienky uvedené v predchádzajúcom bode tohto článku, Objednávateľ písomne požiada Zhotoviteľa o jeho nahradenie. Zhotoviteľ doručí návrh nového subdodávateľa do piatich pracovných dní odo dňa doručenia žiadosti podľa prvej vety, ak Objednávateľ neurčil dlhšiu lehotu.
10. Ak Zhotoviteľ kedykoľvek počas plnenia zmluvy nahradí niektorého zo svojich subdodávateľov, nový subdodávateľ musí spĺňať podmienky podľa bodu 8 tohto článku (t. j. podmienky účasti týkajúce sa osobného postavenia a aby neexistovali u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní).
11. Zhotoviteľ je povinný zmluvne zaviazať subdodávateľov a požadovať od nich záruky a zmluvné plnenia tak, aby nebolo v žiadnom prípade ohrozené plnenie jeho záväzkov zo Zmluvy voči Objednávateľovi, vrátane záväzkov na náhradu škody a uplatnenie majetkových sankcií.
12. Zmluvné strany sa dohodli za účelom zabezpečenia všetkých povinností Zhotoviteľa podľa článku 12 Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany Zhotoviteľa má Objednávateľ nárok na zmluvnú pokutu vo výške 5 % z ceny Diela, za každé porušenie ktorejkoľvek z vyššie uvedených povinností tohto článku Zmluvy Zhotoviteľom, a to aj opakovane.
13. Pokiaľ zhotoviteľ preukazuje splnenie podmienok účasti vo verejnom obstarávaní podľa zákona o verejnom obstarávaní treťou osobou (a to najmä v nadväznosti na § 34 ods. 3 zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať.
14. Zhotoviteľ sa zaväzuje, že v zmluvách uzavretých so svojimi jednotlivými subdodávateľmi nebude dohodnutá tzv. výhrada vlastníctva, teda také ustanovenie, ktoré by stanovovalo, že zhotovované Dielo alebo akákoľvek jeho časť je až do úplného zaplatenia ceny za Dielo vo vlastníctve subdodávateľa. Dielo musí vždy priamo prechádzať do vlastníctva Objednávateľa podľa tejto Zmluvy. Objednávateľ je oprávnený vyžiadať si na nahliadnutie zmluvy uzavreté medzi Zhotoviteľom a jeho subdodávateľmi a Zhotoviteľ je povinný mu tieto predložiť. Na žiadosť Objednávateľa zabezpečí Zhotoviteľ na vlastné náklady príslušné kópie vyžiadaných zmlúv. Akékoľvek zmluvy uzatvárané medzi Zhotoviteľom a subdodávateľmi nesmú obsahovať ustanovenia o dôvernosti informácií vo vzťahu k Objednávateľovi. Kedykoľvek o to Objednávateľ požiada, je Zhotoviteľ povinný poskytnúť Objednávateľovi všetky informácie a podklady súvisiace s vykonávaním Diela podľa tejto Zmluvy.
15. Zhotoviteľ sa zaväzuje, že:
    1. obchodné, technické a iné informácie a skutočnosti, ktoré mu boli zverené objednávateľom, nesprístupní tretím osobám bez jeho písomného súhlasu alebo tieto informácie a iné skutočnosti nepoužije pre iné účely než pre plnenie tejto Zmluvy. Toto ustanovenie sa nevzťahuje na obchodné, technické a iné informácie a skutočnosti, ktoré sú bežne dostupné tretím osobám a ktoré zmluvný partner nechráni zodpovedajúcim spôsobom,
    2. bude zachovávať mlčanlivosť o všetkých skutočnostiach a údajoch, vrátane technických a priestorových špecifikácií, s ktorými sa oboznámil alebo mu boli poskytnuté v súvislosti s plnením tejto Zmluvy, pričom povinnosť mlčanlivosti sa vzťahuje aj na fyzické osoby, ktoré budú na základe pokynov zhotoviteľa alebo jeho subdodávateľa Zmluvu plniť. Táto povinnosť mlčanlivosti trvá aj po skončení zmluvného vzťahu.
16. Zhotoviteľ nie je oprávnený previesť práva a povinnosti vyplývajúce pre neho z tejto Zmluvy, ani ich časti, na inú osobu. Zhotoviteľ ďalej nie je oprávnený postúpiť ani založiť akékoľvek svoje pohľadávky voči Objednávateľovi vzniknuté na základe alebo v súvislosti s touto Zmluvou alebo s plnením záväzkov podľa tejto Zmluvy. Zhotoviteľ nie je oprávnený jednostranne započítať akúkoľvek svoju pohľadávku voči Objednávateľovi vzniknutú z akéhokoľvek dôvodu proti pohľadávke Objednávateľa voči Zhotoviteľovi vzniknutej na základe alebo v súvislosti s touto Zmluvou.

**Článok 16**

**Záverečné ustanovenia**

1. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky Zhotoviteľa.
2. Táto Zmluva sa riadi a vykladá v súlade s právnym poriadkom Slovenskej republiky. Ak nie je dohodnuté v tejto Zmluva inak, riadia sa právne vzťahy z nej vyplývajúce a vznikajúce ustanoveniami zákona o VO, Obchodného zákonníka, Občianskeho zákonníka a súvisiacimi všeobecne záväznými právnymi predpismi.
3. Zmluvné strany sa zaväzujú, že vyvinú maximálnu snahu o riešenie všetkých sporov vyplývajúcich alebo súvisiacich s touto Zmluvou zmierlivou cestou, a to do 45 dní od doručenia písomného upozornenia jednej Zmluvnej strany druhej Zmluvnej strane, ak v tejto Zmluve nie je uvedené inak. Pokiaľ zmierlivé riešenie sporu nebude možné, všetky spory, ktoré vzniknú z tejto Zmluvy, vrátane sporov o jej platnosť, výklad alebo zrušenie, budú riešené pred vecne a mieste príslušným súdom podľa právneho poriadku Slovenskej republiky. Vecne a miestne príslušný súd pre rozhodovanie takýchto sporov je všeobecný súd v zmysle Civilného sporového poriadku Slovenskej republiky.
4. Zmluvné strany sa zaväzujú vzájomne sa informovať o akýchkoľvek skutočnostiach, ktoré môžu mať vplyv na plnenie tejto Zmluvy.
5. Táto Zmluva sa povinne zverejňuje v súlade s § 47a Občianskeho zákonníka v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. Zhotoviteľ súhlasí so zverejnením tejto Zmluvy vrátane jej príloh bez vynechania ktorejkoľvek časti jej textu a dodatkov a tiež disponuje písomným súhlasom inej dotknutej osoby (osoby konajúcej za Zhotoviteľa) na zverejnenie jej údajov v tejto Zmluve, v jej prílohách a dodatkoch a to zverejnenie Objednávateľom počas trvania jeho povinnosti podľa § 5a § 5b zákona o prístupe k informáciám.
6. Táto Zmluva nadobúda platnosť a je pre Zmluvné strany záväzná odo dňa jej podpisu oprávnenými zástupcami Zmluvných strán; táto Zmluva nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
7. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
8. Žiadna zo Zmluvných strán nie je oprávnená postúpiť túto Zmluvu ako celok alebo akúkoľvek jej časť bez predchádzajúceho písomného súhlasu druhej Zmluvnej strany.
9. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
10. Zmeny a/alebo dodatky k tejto Zmluve musia byť vykonané v súlade s platnou legislatívou v písomnej forme a podpísané Zmluvnými stranami.
11. Táto Zmluva, vrátane všetkých dokumentov, ktoré sa v nej spomínajú, predstavuje kompletnú dohodu medzi Zmluvnými stranami v súvislosti s predmetom tejto Zmluvy.
12. Zmluva je vyhotovená v 4 rovnopisoch v slovenskom jazyku, po dva rovnopisy pre každú zmluvnú stranu.
13. Neoddeliteľnou súčasťou tejto Zmluvy sú:
14. Príloha č. 1 – *Projektová dokumentácia,*
15. Príloha č. 2 – *Cenová ponuka Zhotoviteľa (Ocenený Výkaz výmer Zhotoviteľa ako uchádzača vo verejnom obstarávaní a Prehľad ekvivalentných výrobkov a zariadení použitých pri ocenení predmetu zmluvy (ak sa uplatňujú))*,
16. Príloha č. 3 – *Časový harmonogram*,
17. Príloha č. 4 – *Poistná zmluva Zhotoviteľa/Poistka,*
18. Príloha č. 5 – *Potvrdenie o vystavení bankovej záruky/poistenia záruky/doklad o zložení zmluvnej zábezpeky,*
19. Príloha č. 6 – *Zoznam subdodávateľov/Čestné vyhlásenie, že Zhotoviteľ nevyužije žiadnych subdodávateľov,*
20. Príloha č. 7 - *Doklady preukazujúce splnenie podmienok odbornej spôsobilosti stavbyvedúceho,*
21. Príloha č. 8 *- Ohlásenia, povolenia a vyjadrenia dotknutých orgánov štátnej správy k uskutočneniu Diela.*

Vyššie uvedené prílohy slúžia pre interpretáciu tejto Zmluvy v technických otázkach. Pre účely zmluvných povinností Zhotoviteľa je vyššie uvedené poradie príloh aj poradím ich dôležitosti, pričom príloha č. 1 má prednosť pred prílohou č. 2 a pod. V prípade rozporu medzi jednotlivými prílohami má prednosť príloha s vyšším stupňom dôležitosti; v prípade rozporu medzi akoukoľvek prílohou a znením tejto Zmluvy je rozhodujúce znenie tejto Zmluvy.

1. Zmluvné strany vyhlasujú, že sú oprávnené s predmetom tejto Zmluvy nakladať, zmluvné prejavy sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme, na znak čoho túto Zmluvu podpisujú.

V ......................, dňa .................... V Banskej Bystrici, dňa ..............

Za Zhotoviteľa: Za Objednávateľa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Matúš Medvec, MBA

predseda ÚPV SR